הוועדה לקידום מעמד האישה, כנסת 18, פרוטוקול מספר 83, 2011-02-28 10:00

ציפי חוטובלי: איפה אפשר לראות את המאגר הזה?

ורד סויד: לא אישרו לנו משפטית לפרסם את השמות, כי לא כל אישה רוצה שיראו את השם שלה, נמצאת כאן דיקלה שהיא ממונה על המאגר, זה באישור משרד המשפטים.

ורד סויד: המאגר מפולח לפי סקטורים מקצועיים.

ורד סויד: כל גוף שמעביר אלינו פנייה מקבל מידית רשימה מפולחת.

ורד סויד: אנחנו גם רוצים שהחברות הציבוריות תתפנה.

ורד סויד: נמצאות כאן הנציגות, גם היושבת ראש של עמותת "כן, והמייסדת, הגברת מיכל יודין, וגם עורכת הדין שירלי הרמליין בבאי משדולת הנשים שהיו שותפות יחד עם סגנית השר לתיקון שאומר שכל אחד מהדירקטוריונים של החברות הציבוריות תהייה אישה.

ורד סויד: אנחנו שולחות לחברות הציבוריות ומיידעות אותן על המאגר שקיים.

ורד סויד: באותו נושא, יישום של החלטת הממשלה 1362 – ייצוג בחברות הממשלתיות, אנחנו מדברים על חובה של ייצוג שוויוני של 50%.

ורד סויד: הנתונים עמודים היום על פחות 50% והם 44.5%.

ורד סויד: אנחנו עוקבים אחרי כל המינויים.

ורד סויד: יש שיתוף פעולה מאוד טוב עם החברות הממשלתיות, כאשר אין מינוי של נשים לא ממנים גבר חבר דירקטוריון.

ורד סויד: פיתוח קורסים להעצמת נשים וסדנאות להעצמה כלכלית - תקצבנו ב- 400,000 שקלים כ- 40 קורסים.

ורד סויד: ההליך המרכזי הוא מאוד ארוך ורק עכשיו הוא יוצא לדרך.

ורד סויד: בכל שנה ב- 40 ישובים שונים התקיימו בשיתוף היועצות לקידום מעמד האישה קורס על פי בחירתן, או קורס להעצמת נשים לקבוצה שתבנה את מנהיגות הנשים המקומית וכדי שאותן נשים תהיינה אחר כך שגרירות לקידום הנושאים.

ורד סויד: או קורס להעצמה כלכלית, הרציונל הוא שאנחנו מאוד רוצים שתגענה חברות מועצה ונשים בתפקידי מפתח ושתקבלנה כלים בנושאי ניהול תקציב מקצועי.

ורד סויד: בתחום של פעילות ליישום העיקרון של ייצוג הולם בקרב נבחרות ציבור ברשויות המקומיות – קיימנו כנס משותף עם עמותת "כן" בנושא של מנהיגות נשים, כנס שהתקיים במכללת נתניה.

ורד סויד: אנחנו בחרנו לעשות את זה שם כי ראש העיר שם היא אישה, הגברת מרים פרברג, יחד עם הסגנית אביטל לאופר.

ורד סויד: הוצג שם מחקר בתחום בהשתתפות פנלים.

ורד סויד: זו הפעם השנייה שהרשות מקיימת את זה כמסורת, שנה קודם זה התקיים בכנסת.

ורד סויד: השתתפנו גם בכנס של נשים יזמיות, גם חרדיות וגם חילוניות, בבית שמש, כנס לעידוד תעסוקה יזמית ועצמאית של נשים.

ורד סויד: היעד הבא, העלאת מודעות לתופעת האלימות כלפי נשים - - -

ציפי חוטובלי: נרחיב את הדיבור על כך, אחד הדברים כשאני עברתי על הדוח מצאתי שהוא לוקה בחסר וזה בנושא של טיפול באלימות.

ורד סויד: עמוד 9 מתוך 36.

ורד סויד: אחת לשנה לקראת יום המאבק באלימות אנחנו מפרסים את הנתונים של קורבנות האלימות באתר האינטרנט שלנו.

ורד סויד: הקמנו מאגר של מרצים בתחום.

ורד סויד: תקצבנו השנה סכום של 100,000 הרצאות של מומחים ומומחיות בתחום של מניעת אלימות ונתנו אותם ללא תשלום לכל היועצות בארץ לקידום מעמד האישה שרצו לקיים את הקורסים, וגם לממונות לקידום מעמד האישה במשרדי הממשלה ובחברות הממשלתיות.

ורד סויד: ההרצאות האלה פתוחות לקהל הרחב.

ורד סויד: המסר שעובר בהם לאורך כל ההרצאה זה קודם כל גילוי נורות ההזהרה שמתחילות הרבה פעמים בחיזור גורלי וקנאי בגיל ההתבגרות, איך לזהות סימנים, איך להתמודד עם התופעה, לעודד דיווח ולא להשאיר ראש קטן ולהגיד "זה לא קורה אצלי בבית זה קורה אצל השכן או השכנה ולכן לא מתערבים".

ורד סויד: המסר שלנו הוא חד משמעי.

ורד סויד: השנה אנחנו הולכים להגדיל את התקציב לתחום הזה.

ציפי חוטובלי: אני רוצה לשאול לגבי פעילות משותפת עם מערכת החינוך.

ציפי חוטובלי: אחד הדברים שהוועדה מדווחת זה עד כמה יש תכניות למניעת אלימות בבתי הספר, נמצאת כאן יועצת הרמטכ"ל, אולי נשמע על פעילות כזאת בצבא.

ציפי חוטובלי: אני רוצה לדעת איפה ההרצאות, הרי ההרצאות האלה הן הרצאות שמן הסתם מכסות מספר קטן של אנשים והן וולונטריות לכל מי שרוצה מגיע.

ורד סויד: הכנסנו השנה למערכת החינוך, אחת היועצות שלנו בעיר מודיעין, אורנה מגר, קיימה אותן בארבע בתי ספר תיכון בהיקפים גדולים מאוד של תלמידות, אותו דבר מרים שכטר שנבצר ממנה להגיע לכאן, נציגת משרד החינוך שעושה לאורך כל השנה עבודה בתחום.

ורד סויד: יועצת הרמטכ"ל לענייני נשים תת אלוף ציפי כליפי תוכל להחריב על הדברים שנעשים אצלה גם בתחום של מניעת הטרדה מינית, גם זה סוג של אלימות שעליו נרחיב בהמשך.

ורד סויד: ראש הממשלה ביקר במקלט נשים מוכות, בויצ"ו בירושלים ובעקבות הביקור הוחלט על תקציב משמעותי גם לשיפוץ המקלטים, ומשרד הרווחה והשירותים החברתיים הוציא 'קול קורא' בנושא.

ורד סויד: משרד הרווחה הוא הגוף שאחראי על תפעול המקלטים ועל הטיפול הממשי במרכזי האלימות ובקורבנות אלימות.

ורד סויד: לדעתי בדיון הבא שנעשה בתחום רצוי להזמין גם את מנכ"ל המשרד, נחום איצקוביץ ואת הצוות המקצועי שלו בעניין.

ורד סויד: במקביל הקמנו וועדה של נציגי משרד הרווחה, נציגה של השרה לימור לבנת, עם נציגי המוסד לביטוח לאומי והכנו תכנית לשיקום תעסוקתי לנשים קורבנות אלימות.

ורד סויד: בלא מעט מקרים החשש של נשים שנובע מפרידה הוא אחד האספקטים והוא הפגיעה הכלכלית שאישה בהרבה פעמים צריכה לוותר על דברים, לרדת ברמת החיים וכדומה.

ורד סויד: התכנית לשיקום תעסוקתי אמורה לתת להן איזה אופק תעסוקתי שילווה אותן לאחר היציאה מהמקלטים או מהמרכזים.

ורד סויד: כרגע זה פיילוט ראשוני שתוקצב.

ציפי חוטובלי: מהו התקציב לפרויקט הזה?

ורד סויד: הסכום שהוסף השנה לתחום האלימות הוא 7.1 שקל, 5 מיליון שקלים כבר ניתנו בהתחייבות למשרד הרווחה על ביצוע שיבוצע.

ורד סויד: כמובן שהיו כנסים בכל הארץ, צוינו כאן רק מספר מקומות, במקומות שונים בין אם אלו מקומות עבודה, בין אם זה עם יועצות לקידום מעמד האישה שמאוד פעילות בתחום, זה כלל פנלים בבתי חולים ובמגוון מקומות.

ציפי חוטובלי: עד כמה אתם מתואמים עם המשרד לבטחון פנים בנושאים הקשורים בתלונות?

ציפי חוטובלי: אחת הבעיות הגדולות, בסופו של יום כשאנחנו מדברים על נשים שכבר נמצאות במעגל האלימות, אבל יש את הבעיה של נשים שלא מטופלות והן חיות תחת אלימות בבית.

ציפי חוטובלי: השאלה מה בעצם הרשות עושה בכל הנוגע להידוק הפיקוח ואכיפה, ביחסים עם המשטרה, ביחסים עם הרשויות הרווחה ובעצם עם המערכות שמתגלות במלוא חולשתן במקרי הרצח שאנחנו עדים.

ורד סויד: ברמה הפרטנית כל פניה שמתקבלת אצלנו בתחום האלימות במשפחה אנחנו לא מתייחסים אליה כפניה שיכולה להמתין לקבלת תשובה, אנחנו באופן אישי גם מרימות טלפון, גם כותבות ופונות לכל הגורמים האחראים הן במשרד הרווחה והן במשרד לבטחון פנים, ואנחנו מקבלים שיתוף פעולה.

ורד סויד: אבל לא כל מקרה לצערי מגיע אלינו למרות שאנחנו מפיצים כל שנה אלפי מידעונים עם כל הכתובות איפה אפשר להתלונן וכדומה, וזה מופץ בכל השפות.

ורד סויד: אחרי כל מקרה רצח קיימת וועדת בדיקה למקרה רצח שמופעלת על ידי משרד הרווחה, גם ראניה וגם דיקלה השתתפו בוועדות האלה וכל מקרה רצח נבדק לגופו, מתוך הרציונאל, אני מניחה גם ללמוד ולראות וכדי להציל את המקרים הבאים.

ורד סויד: אנחנו מייחסות חשיבות מאוד רבה וזה נמצא בסדר עדיפות מאוד גבוה אצלנו.

ורד סויד: מתקיימות גם וועדות שרים בשיתוף פעולה עם שרים בתחום המאבק באלימות.

ציפי חוטובלי: מיכל רצית להעיר משהו, בבקשה.

מיכל יודין: כן, אני לפחות כחמש עשרה שנה שומעת את הדברים, פחות או יותר זה נשמע אותו דבר.

מיכל יודין: אני רוצה להציע משהו מהפכני.

מיכל יודין: אני בדרך כלל רוצה להיות מחוץ לקופסה ולהביא חשיבה חדשה.

מיכל יודין: אנחנו עם מקלטים לנשים מוכות, כשאנחנו מוציאים את האישה ואת הילדים מהבית אנחנו מענישים אותה פעם שנייה.

מיכל יודין: אני רוצה להציע, מאחר שטוענים שאין די מקום בבתי הסוהר, להפוך את הקערה - - -

ציפי חוטובלי: מקלטים לגברים.

מיכל יודין: ביום שצריך להרחיק את הבעל, בואו נעשה מה שנעשה בזמנו גם באוסטרליה כשהיו צריכים לשנות את מסלול הנסיעה של המכוניות, הוחלט בינואר 2011 שעוברים לנהוג בצד השני, הוחלט שבשנת 2012 הגברים מוכנסים למקלטים והנשים חוזרות הביתה.

מיכל יודין: אני יודעת שזה נשמע כמו חלום אבל אני חושבת ציפי חוטובלי שעם כל השנים הארוכות צריך להתחיל לחשוב בכיוון הזה.

מיכל יודין: לא יעלה על הדעת שאישה שהיא גם מוכה, הילדים מוכים והם מוצאים מהבית וכשהוא חוזר חזרה הביתה הוא מתחיל עם אישה אחרת ואז האישה מוותרת על התלונה וחוזרת.

מיכל יודין: אני מציעה בואו נשב ונחשוב לעשות את המהפכה הזאת - - -

ציפי חוטובלי: אני רוצה לומר שזה הדבר המרכזי שהוועדה עסקה בו ביום המאבק באלימות נגד נשים.

ציפי חוטובלי: בנושא שיקום גברים אלימים, נושא הרחקת גברים אלימים - - -

מיכל יודין: חד משמעית, ולא 'בית נועם/ אחד אלא להפוך את המקלטים למרכזים לטיפול בגברים אלימים ושהאישה והילדים יחזרו הביתה.

מיכל יודין: אני חושבת שדי לנו לשמוע, ורד סויד אני חושבת שהדיווחים הם מדהימים, אבל שנים שנים על שנים, ואת במערכת, בואו נתחיל לחשוב בצורה יצירתית כולל העברת חוק לעניין הזה או בתהליך.

ציפי חוטובלי: יש לנו גם חקיקה בנושא הזה.

מיכל יודין: להוציא את הגברים אל המקלטים ולהחזיר את הנשים ואת הילדים הביתה.

מיכל יודין: תודה.

ורד סויד: מיכל התפרצת לדלת פתוחה, סיפרתי שסגנית השר ישבה לפני שבוע עם מנכ"ל משרד הרווחה, אנחנו אמורים לקיים ישיבה נוספת עם אנשי מקצוע בתחום, הכיוון שלנו הוא באמת להפוך למעונות, או איך שיקראו לזה, של הוצאה של הגברים האלימים ולא הוצאה של הנשים.

ורד סויד: זו התפיסה שלנו.

ורד סויד: אנחנו חושבות שלא האישה ולא הילדים צריכים להיטלטל.

מיכל יודין: גם בקשר למקומות עבודה.

מיכל יודין: אם אתם צריכים הסבר למשרד האוצר, במקומות עבודה שהעובדים הסוציאליים שיטפלו בגברים האלימים כך שזה גם עניין כלכלי שיעזור למשרד האוצר.

ציפי חוטובלי: אני חושבת שמאחר שבאמת מדובר במהפך, המאבקים כאן יהיו לא פשוטים, זה באמת נקודת מפתח והיא מאוד משמעותית.

ציפי חוטובלי: לדעתי גם הנקודה של צווי הרחקה, בעצם עד כמה הרשות לקידום מעמד האישה עוקבת באופן סטטיסטי אחרי כל המקרים בהם נשים הגישו תלונות.

ציפי חוטובלי: האם אתם מנהלים פיקוח על הנושא הזה?

ציפי חוטובלי: אחד הנתונים שזעזעו אותנו אלו התלונות שנסגרות מחוסר עניין לציבור, תלונות בנוגע לאלימות במשפחה.

ציפי חוטובלי: פנינו בעניין הזה גם לשר לבטחון פנים ולצערנו הנתונים קשים.

ציפי חוטובלי: מה הרשות עושה בנוגע לזה?

ורד סויד: זה תחום שלא עסקנו בו מספיק השנה.

כותר אלסנע: בזה מתעסקות יותר לשכות הרווחה.

ורד סויד: אני מדברת לפני וועדות למקרי רצח.

ורד סויד: אנחנו יודעים שהרבה פעמים כשיש צו הרחקה לא תמיד הוא נאכף, הכלים שיש לאישה הם לא פשוטים כי אף אחד לא מצמיד לה שוטר שישמור עליה למרות שהיא בסיכון אמיתי ואנחנו סומכים על גבר אלים עם עבר שיכבד את הצו.

ורד סויד: זה נושא מאוד בעייתי.

ציפי חוטובלי: אולי נצטרך להכניס את זה גם לפעילות - - -

ורד סויד: לפעילות שלנו השנה.

ורד סויד: אני רוצה להסביר שהרשות היא גוף פחות מבצע בעניין, הביצוע הוא באמת של משרדי ממשלה אבל נשמח להיכנס גם לנושא הזה מול המשרד לבטחון פנים.

ורד סויד: בתחום האלימות עסקנו גם בתחום מניעת הטרדה מינית.

ורד סויד: הושקה ערכת הדרכה למניעת הטרדה.

ורד סויד: התחילו לעבוד עליה - - -

ציפי חוטובלי: סליחה, בנושא של מניעת אלימות לא קיבלתי תשובה בנוגע לפעילות בנושא של חינוך זוגי ומשפחתי, זה משהו שאנחנו מקבלים עליו תמיד דיווח ממשרד החינוך, איפה אתם מול זה?

ציפי חוטובלי: לא הבנתי אם אתם בכלל עוסקים ופועלים בנושא הזה או לא.

ציפי חוטובלי: האם אתם פעילים בהרצאות ברחבי הארץ, האם יש - - -

ורד סויד: הרשות לא עוסקת בחינוך זוגי או משפחתי, למשרד הרווחה יש מרכזים למניעת אלימות ועובדות סוציאליות שהוכשרו לעניין עוסקות בתחום הזוגי משפחתי.

ורד סויד: השנה ביקשנו מול משרד לקליטת העלייה לבחון פיילוט ייחודי בישוב עם יוצאי אתיופיה בנושא של הורות, הורות שוויונית ולא במקום שקיימת בו אלימות, הכוונה להיכנס מראש בנושא של הורות שוויונית ולא בהקשר של אלימות.

נועה בן שבת: אני רוצה לשאול שאלה בנוגע לנקודה שעסקנו בה קודם בנושא של מערכת החינוך, האם יש שיתוף פעולה של משרד החינוך בעניין הזה?

נועה בן שבת: האם יש באמת אפשרות לפתח תכניות לכיתות הגבוהות יותר בנושא של מערכת זוגיות תקינה, בנושא היחסים בין המינים?

נועה בן שבת: האם זה משהו שפועלים בו או שיש קושי מול משרד החינוך?

ורד סויד: במשרד החינוך נמצאת מרים שכטר הממונה שעושה עבודה רצינית גם עם חלק מארגוני הנשים, כמו התכנית של השדולה שעוסקת בדברים האלה.

ורד סויד: בהרבה פעמים זו בחירה של מנהל בית הספר אם כן להכניס את התכנית או לא להכניס את התכנית מתוך מגוון התכניות שהוא יכול לרכוש.

ורד סויד: זאת לא עבודה ישירה של הרשות אלא עבודה של משרד החינוך.

נועה בן שבת: אתם נתקלים בנושא הזה בקושי?

נועה בן שבת: אולי יש אפשרות לפתח יותר תכניות עם משרד החינוך, לפעול לעידוד פיתוח תכניות כאלה והפעלה יותר משמעותית של התכניות?

ורד סויד: אנחנו לא נתקלו בקושי, אנחנו עובדים בשיתוף פעולה מאוד טוב עם מרים שכטר.

ורד סויד: תחום ההטרדה מינית שהוא אחד מהנגזרות של תופעת האלימות - עסקנו היום בקצה הקשה של הרצח, הנתונים של הטרדה מינית הם נתונים לא קלים שנמצאים במגמת עלייה.

ורד סויד: מצד אחד אני אומרת כשיש עלייה זה סימן שיש מודעות ויותר נשים מתלוננות ולא מסתירות את זה מתחת לשולחן והן מאמינות במערכת ומגישות תלונה.

ורד סויד: קודמתי בתפקיד התחילה בעבודה והשיקה ערכה של מניעת הטרדה מינית, אנחנו הפצנו אותה.

ורד סויד: מדובר בסרט שכולל סיטואציות של הטרדה מינית, זה נעשה בייעוצה המקצועי של דוקטור אורית קמיר שהיא המומחית בתחום.

ורד סויד: בסרט הזה רואים גם סיטואציות באוניברסיטה – חלקם מבוססים על מקרי אמת, גם במקומות עבודה, בנוסף לסרט וידאו הצמדנו חוברת הדרכה.

ורד סויד: ערכנו פרסום אגרסיבי, קמפיין גם בשידורי הרדיו במשך שלושה שבועות.

ורד סויד: פנינו לכל הממונים והממונות על הטרדה מינית והודענו להם על הערכה.

ורד סויד: קיימנו ימי עיון לממונות במקומות עבודה.

ורד סויד: אנחנו פונים באופן קבוע לכל מקומות העבודה בבקשה לדווח לנו מי הממונה שלו על התחום, אנחנו מנהלים רישום בנושא.

ורד סויד: ההיענות מאוד גדולה, הצורך לידע בעניין הזה הולך וגובר.

ורד סויד: אנחנו עומדים כעת להזמין כמות מאוד גדולה של ערכות נוספות כי יש לכך ביקוש מאוד גדול.

נועה בן שבת: אתם שומעים מהממונות על הטרדה מינית במשרדים על קשיים מיוחדים, עד כמה הן המצליחות אם מדובר באדם בכיר במשרד?

ורד סויד: על המשרדים אחראי עורך דין אסף רוזנברג שממונה על המשמעת בנציבות שירות המדינה, אני חושבת שהוא מגיש לכם דוח אחת לשנה, ועורכת הדין טלילה שחר-רוזנפלד.

ורד סויד: עקבתי השנה אחר הדיווחים שלהם ושוב ראיתי עלייה.

ורד סויד: אני חושבת שהעלייה היא עלייה היא ביטוי של יותר מועדות, יש עלייה מאוד גדולה באופן יחסי.

ורד סויד: אנחנו עוקבים אחרי המקרים כשהם מסתיימים ומגיעים אלינו, ראינו השנה בכל הרמות, החל מנשיא המדינה, שיש טיפול אפקטיבי בתחום.

ורד סויד: צריך רק לעודד את הנשים להגיש את התלונה, הטיפול הוא טיפול שוויוני בכל רמות התפקידים.

ורד סויד: החודש צרפנו לתלושי השכר, יחד עם הנציבות אגף המשמעת הפקנו תקנון שיהיה מותאם בפעם הראשונה לתקנון של עובדי המדינה.

ורד סויד: בשנה שעברה הפקנו ל- 77,000 עובדים שקיבלו אותו בתלושי השכר שלהם, נעשה את זה אחת לשנה באופן קבוע.

ורד סויד: כרגע אנחנו יוזמים את זה עם שולה אגמי בשלטון המקומי, לכל גוף יש תקנון משלו.

ורד סויד: תקנון שירות המדינה הוא אחד התקנונים המחמירים יותר מבחינת התיישנות, וגם של האפשרויות העומדות למתלוננת או המתלונן.

ורד סויד: יש לנו מאגר של אחראיות למניעה הטרדה מינית וגם בתחום הזה אנחנו מממנים הרצאות.

ורד סויד: הרצאה אחת אינה מספיקה ואנחנו מאוד ממליצים לקחת גם קורסים.

ורד סויד: באתר יש רשימה של גופים שמעבירים קורסים הרבה יותר ארוכים ולאורך זמן.

ציפי חוטובלי: מבחינת המספרים מהי העלייה שעליה אתם מדברים, כמה תלונות היו בשנה שעברה לעומת השנה?

ורד סויד: אנחנו העלנו גרף כדי לראות את מספר העולה של הממונות למניעת הטרדה מינית, כלומר בכמה צמח המאגר אצלנו.

ורד סויד: בשירות המדינה למיטב ידיעתי, אני לא זוכרת את המספר והוא מופיע באתר שלנו, המקרים עלו בכמה עשרות, אם איני טועה ב- 40 לעומת 90 מקרים שהוגשו.

ורד סויד: אני אומרת שבנושא הזה צריך להביא את המומחה, את אסף רוזנברג שיש לו יחידה שעובדת בעניין.

ורד סויד: מתקיימות הרצאות בנושא, כל הממונות על מניעת הטרדה מינית קיבלו את סרט ההדרכה שלנו, טלילה העבירה להן השתלמות בעניין והן מפיצות אותו במשרדי הממשלה.

ורד סויד: בנוגע לשלטון המקומי, נמצאת כאן העובדת הסוציאלית עדנה קריבו סבאג ביחד איתה עשו קורס למניעת הטרדה מינית בדרום, במקום שהעובדות תגענה למרכז, כל הממונות של האזור כולל של הישובים הבדואים, כולל פריפריה קיבלו השתלמות, יפעת הייתה גם - - - -

ציפי חוטובלי: את מדברת עכשיו על יועצות לקידום מעמד האישה.

ורד סויד: ברשויות המקומיות יש ממונות למניעת הטרדה מינית והן עברו השתלמות, בשבוע הבא תפתח השתלמות כזאת באשדוד כי להגיע בשטח, השלטון המקומי מגיע למקום ואנחנו נותנים להן את ערכות ההדרכה.

עדנה סבאג קריבוי: אני ממונה על מניעת הטרדה מינית כבר עשר שנים, יזמנו וביקשנו ואכן נענו לבקשתנו והגיעו לנגב ועזרו לאסוף את הממונות.

עדנה סבאג קריבוי: זה גרם לי בבאר שבע לעשות מיקוד לנושא.

עדנה סבאג קריבוי: יצאנו עם מסר מראש העיר בתלוש לכל עובדי הרשות על איסור הטרדה מינית.

עדנה סבאג קריבוי: אנחנו מקיימים לכל אגפי העירייה בזמן העבודה, בשנה האחרונה קיימנו תשעה מפגשים, כל אגף התכנס וקיבל הרצאות.

עדנה סבאג קריבוי: בכנס האחרון גם הקרנו את הסרט שדיברת עליו, הוא מדהים, הוא ברמה גבוהה ביותר.

עדנה סבאג קריבוי: זה עושה אצלנו שינויים, אנחנו מדברים שאסור בתכלית האיסור לקיים קשר שיש בו מרות, אתם יודעים מהו ארגון פוליטי בעירייה, זה ממש מנקה אווירה ויוצר אווירה טובה מאוד.

עדנה סבאג קריבוי: אנחנו חוזרים על זה וגם הפקנו דוח השנה, אנחנו חוזרים על הפעילות אחת לשנה, כמו שעושים במפעלים יצרניים.

עדנה סבאג קריבוי: זה לא היה נהוג ברשויות המקומיות וכעת התחלנו, כל זה בעקבות קורס מאוד מעמיק, מאוד רציני שגרם לממונות להתחיל להזיז דברים בצורה מדהימה.

עדנה סבאג קריבוי: תודה על כך שזה הגיע לנגב.

ציפי חוטובלי: אין ספק שזה אחד הדברים החשובים הוא נושא הפריפריה ובכלל הנקודה של המגזרים השונים.

ציפי חוטובלי: עד כמה הרשות פתוחה לזה, זה חסר לנו קצת בדוח, אולי תתייחסי לנושא המגזרים.

ורד סויד: אני לא הייתי קוראת לזה בעייתיים אלא שינוי.

ציפי חוטובלי: לא בעייתיים, שונים מכלל האוכלוסייה.

ורד סויד: כמו שהסברתי כל פרסום שאנחנו עושים, גם אם זה בתחום האלימות או בכל דבר אחר, אנחנו מפרסמים בכל השפות, גם הרשמיות וגם הלא רשמיות.

ורד סויד: אנחנו מפרסמים בערבית, אמהרית, רוסית, כדי שזה יגיע לכל הקהלים.

ורד סויד: במאגר המרצים שלנו השתדלנו להתאים, אי אפשר להביא מרצה שמתאימה ליושב חילוני לישוב חרדי בגלל הרבה מאוד חסמים של תרבות, השתדלנו לעשות בדיקה כדי להביא מרצות מהמגזר הערבי, מרצות מהמגזר חרדי, הדתי-לאומי, ולכל מקום לבוא עם הדברים והאפיונים שלו בכדי להגיע עד מה שאפשר בנגיעה אמיתית לשטח.

ציפי חוטובלי: האם יש תכניות מיוחדות לאוכלוסייה האתיופית, לאוכלוסייה הערבית למשל?

ציפי חוטובלי: האם יש פעילות שהרשות מקדמת, טיפול יעודי באוכלוסיות השונות?

ורד סויד: סיפרתי על הפיילוט שאנחנו הולכים לעבוד עם האוכלוסייה האתיופית.

ורד סויד: לפני שנתיים התקיים קמפיין שהיה מיועד אך ורק לאוכלוסייה האתיופית, הוא התקיים בטלוויזיה בערוץ הקהילתי האתיופי, הוא הועבר בשפה באמהרית.

ורד סויד: כמובן שזה נעשה בשיתוף פעולה עם המשרדים הרלוונטיים, במשרד לקליטת העלייה עם אידה שטרית, ובכל גופים עם האחראים.

ורד סויד: אצלנו יש אחראיות למגזר המיעוטים, נמצאים כאן ראניה שיחד עם מטי שמייצגת כרגע את הרשות בשליחות בחוץ לארץ, וגם רועי אסף נציג של הרשות לפיתוח כלכלי ערבי איתם שאנחנו עובדים בשיתוף פעולה הדוק.

ורד סויד: השנה בפעם הראשונה תקצבנו בתוך תקציב הרשות חצי מיליון שקלים לפעילות אך ורק במגזר הערבי, זה משהו מאוד משמעותי בסדר גודל של התקציב.

ורד סויד: ציינתי שסגנית השר דאגה להגדיל את התקציב פי שניים וחצי.

ורד סויד: בתוך התקציב מיועד נתח לפעילות במגזר הערבי.

ורד סויד: אני אספר על הסדנאות שעשינו, חיים חקני הוא איש משטרה, אב שכול שהקים סדנאות הנצחה על שם בנו, סדנאות שנקראות "סדנאות אביב", לזכר בנו אביב חקני שנהרג בציר המנהרות, הוא מגיע ליושבים שונים ברחבי הארץ.

ורד סויד: בסדנאות האלה מצד אחד הוא מלמד נשים הגנה עצמית בקטע המעשי, למידה מאוד פרקטית, מצד שני הן מקבלות הרצאה מגורמים מקצועיים מהמשטרה, מעורכי דין, חוקרים, חוקרות.

ורד סויד: חלק מהאוכלוסייה שמגיעה לקורסים האלה הן נשים בסיכון שנמצאות סביב מעגל האלימות ולכן זה כל כך חשוב.

ורד סויד: בהרבה מקרים בעקבות הקורסים נשים אלה פותחות בתהליך מודעות ועוברות את שלב ההכחשה.

ורד סויד: אנחנו יודעים שתהליך התמודדות בכל דבר, כמו ההתמודדות באבל, בשלב הראשון יש הדחקה והכחשה וחשוב מאוד לעורר מודעות.

ורד סויד: תמיד יש את התפיסה שיהיה בסדר וזו הפעם האחרונה, ונורא חשוב שלום הבית וזה יעבור.

ורד סויד: אבל כמו שאנחנו יודעים, ודיברנו על הסימנים ועל נורות ההזהרה, לא רק שהם לא נעלמים הם מחריפים.

ציפי חוטובלי: זאת בדיוק הבעיה, הנשים שנמצאות במעגל הזה בעצם הן לא מספיק יכולות להיות הגורם שיכריע האם צריך להפסיק או לא להפסיק את הטיפול.

ורד סויד: לכן חשובות לנו הסדנאות האלה בשטח, אנחנו מפעילות אותן יחד עם היועצות ויחד עם העובדות הסוציאליות, אנחנו עושים את זה גם במגזר הערבי.

ורד סויד: השנה עשינו את זה לראשונה במגזר הערבי לנערות , לא פשוט לגייס נערות - - -

ציפי חוטובלי: תסבירי לי כי זו תכנית מאוד מעניינת, למי זה מגיע?

ורד סויד: כל יועצת לקידום מעמד האישה וגם משרד הרווחה כשהם מבקשים מאיתנו את התכנית אנחנו משתדלים לתת, יש לנו רשימת המתנה.

ורד סויד: אנחנו משתדלים לעשות את זה על פי מדדים גם סוציו-אקונומיים, גם הגיוון התרבותי שדיברנו להגיע לאוכלוסיות שלא היו חשופות למידע הזה, וגם בקורלציה של מקרי אלימות שיש בישוב, ולתכנית שתלווה אותם אחר כך בהמשך.

ורד סויד: אין טעם לעשות קבוצה חד פעמית ובזה לגמור, לכן חשוב לנו שזה יהיה לנשים שאחר כך מלוות על ידי עובדות סוציאליות של הרווחה ושתהייה להן כתובת להמשיך ולהגיע.

ורד סויד: יש מקרים שהקבוצות האלה הצליחו להצמיח קבוצת עצמית של נשים שנפגשות אחר כך ומקיימות מעין קבוצת תמיכה.

ורד סויד: הביקוש מאוד גדול לקבוצות האלה.

ורד סויד: כל משתתפת מקבלת גם איזו חוברת בסיום.

ורד סויד: כעת אנחנו עובדים יחד עם המשטרה ויחד עם פקד זהבה מאיר וגם עם חיים חקני על כתיבת חוברת שתהייה מיועדת לנערות, כי הרבה פעמים אלימות מתחילה בגיל ההתבגרות וחשוב מאוד זיהוי הסימנים, זיהוי הידע כדי להבין שזו לא תופעה שהיום הוא העיר לי על זה ומחר זה יעבור ולמחרת זה יהיה אחרת.

ורד סויד: חשוב מאוד גם לכוון את הראיה ואת המודעות בנושא.

רועי אסף: סליחה, אני יכול להעיר מספר דברים.

ורד סויד: הוא הנציג של הרשות לפיתוח כלכלי, ביקשתי שהוא ידבר על הפעילות שלהם עם נשים במגזר הערבי, הוא צריך להמשיך לעוד ועדה.

ורד סויד: הוא יוכל לתת כמה מילים.

רועי אסף: אני מתנצל שאני צריך לברוח, אני מוזמן לוועדה אצל חבר הכנסת טלב אלסאנע בנושא חינוך אצל הבדואים.

רועי אסף: רצינו לסקור את הפעילות הכלכלית כי העצמת האישה מגיעה קודם כל מהמיקום של האישה בביתה, אם היא מכניסה כספים הביתה מן הסתם הבעיות שנגזרות מכאן משתפרות.

רועי אסף: התכניות של הרשות לפיתוח כלכלי עם אוכלוסיית המיעוטים, שמי רועי אסף, ראש האגף לפיתוח חברתי.

רועי אסף: יש לנו תכנית שנקראת 1539, של 800 מיליון שקלים שעיסוקה בפיתוח כלכלי של 13 ישובי מיעוטים, גם רהט בדרום וכל הישובים הגדולים - - - -

ציפי חוטובלי: זה חלק מהרשות?

רועי אסף: לא מהרשות לקידום מעמד האישה, אני מהרשות לפיתוח כלכלי.

ורד סויד: אנחנו עובדים בשיתוף פעולה.

רועי אסף: אנחנו עובדים בשיתוף פעולה מלא עם הרשות לקידום מעמד האישה ועם ורד סויד באופן מוחלט על כל נושא הנשים.

רועי אסף: אני נותן לכם כאן דגימות של פרויקטים גדולים שאנחנו עובדים עליהם.

רועי אסף: ב- 800 מיליון שקלים יש דגש מיוחד על נשים אקדמאיות ערביות, ונשים ערביות בכלל.

רועי אסף: זה פוטנציאל תעסוקתי גדול מאוד למדינה, הן לא יכולות לצאת כי אין מעונות יום, אין תחבורה ציבורית.

רועי אסף: בתכנית שלנו בונים מעונות יום בישובים, וזה מתחיל כבר בשנת התקציב הקרובה.

כותר אלסנע: אפשר לדעת באילו ישובים אתם עובדים?

רועי אסף: כן.

רועי אסף: אפשר לראות את ההחלטה ,1539 עם 13 הישובים, לא אציין את כלום אבל הגדולים, סחנין, ערבה, רהט, כפר קאסם.

ורד סויד: את השאר אנחנו נשלים, אמרתי - - -

כותר אלסנע: רציתי לדעת באילו ישובים ואם זה כולל את המגזר הבדואי?

רועי אסף: רק רהט.

ציפי חוטובלי: הפעילות שלכם מתמקדת באוכלוסייה הבדואית?

רועי אסף: הפעילות שלנו מתמקדת בכל אוכלוסיית המיעוטים, ערבים, דרוזים וצ'רקסים.

מאירה בסוק: על איזה מעונות אתם מדברים?

מאירה בסוק: בוועדה מדברים על מעונות מזה שנתיים ולא שמענו על שם מעון שהוקם.

רועי אסף: זה נכון, ולכן הוקמה החלטה מיוחדת בגלל שהיו קשיים ברמת השטח של הרשות המקומית להקמת מעונות יום ובגלל הבעיות שהיו במשרדים, ובעיית ה- matching הקשה שהייתה במגזר הערבי, בנו כעת מבנה חדש בו matching ירד לאחוזים בודדים כדי שלרשות יהיה קל יותר לעשות את ה- matching ולהפעיל את זה.

רועי אסף: כאן נכנס כסף ממשלתי רב ולמעשה זה כמעט לא עולה לרשות המקומית להקים מעון.

מאירה בסוק: מתי אתם הולכים להקים את המעונות?

רועי אסף: התכנית כבר רצה.

רועי אסף: כרגע מתכננים שכונות, זאת תכנית גדולה לכל היושבים והיא ולא רק סביב נשים.

רועי אסף: התכנית הוחלטה בשנה האחרונה וכבר תבוא לידי ביצוע בשנת 2011, יש דיבורים על מעונות יום.

רועי אסף: אני יכול לומר שבסחנין ובערבה כבר לוקחים יוזמה, אני מניח שייקח זמן של בין שנה לשנתיים עד שיקימו מעון.

ציפי חוטובלי: סליחה, הוועדה עוקבת באדיקות אחרי נושא של בינוי מעונות יום.

ציפי חוטובלי: לא הבנו, אתם חיצוניים למבחני התמיכה?

רועי אסף: לא.

רועי אסף: יש כרגע בעיה בחלק מהרשויות המקומיות שאין דרישה.

רועי אסף: אנחנו מרחובות וברחובות יש רשות שעובדת ומושכת.

רועי אסף: יש בעיה בחלק מערי המיעוטים הגדולים שלא מושכים - - - אנחנו יכולים לשלוח לוועדה דיווח על כל הפעילות שלנו.

ציפי חוטובלי: אולי יותר נכון להזמין אתכם לדיון על המעונות.

ציפי חוטובלי: תגלה לנו את הקסם איך עושים את זה.

רועי אסף: קודם כל צריך לנסות לפני שמצליחים.

רועי אסף: אני אמשיך לסקור את הפעילות.

רועי אסף: יש פרויקטים הקשורים לנשים שאינן אקדמאיות, כמו "אשת חייל" עם "טבת" וקרן אברהם, פרויקטים שמטרתם להעסיק נשים שהשכלתן אינה גובהה כדי להוציא אותן מהבית.

רועי אסף: הדגש הוא על השמה נשית לתת להן כלים איך להתמודד עם שוק העבודה, גם שוק העבודה שלא כל כך מתאים לנשים אקדמאיות.

רועי אסף: אנחנו עושים בשיתוף הרשות לקידום מעמד האישה, יש את קרן "מייקרופיננס" כעת נכנסו 20 מיליון שקלים, 10 מיליון שקלים ממשלתיים- שלנו ביחד, תכנית שעובדת על מודל של חמש נשים שכל אחת מקבלת 10,000 שקלים בערבות הדדית למען ייצור זעיר וחיזוק כלכלי.

רועי אסף: יש תכנית נוספת של 4 מיליוני שקלים ל- 500 סטודנטיות תלמידות מצטיינות, כולל מהמגזר הבדואי שמהן תהיינה 57 לפי החלטת ההיגוי.

רועי אסף: זאת החלטת הממשלה 2289 המסומנת ערב-08, של 500 תלמידות אחרי בדיקה מיהן המצטיינות בכל בתי הספר של כל המגזר של המיעוטים, ערבים צפון, צ'רקסים ודרוזים, אותן יחזקו לקראת האוניברסיטה בשל בעיית הנשירה הגבוהה.

רועי אסף: יש תקציב נוסף שהממשלה אישרה בשנה שעברה, משרד האוצר ומשרד החינוך והשר לשעבר ברוורמן, של 305 מיליון שקלים להשכלה הגבוהה, חלק גדול ממנו יהיה מיועד לנושא של חיזוק הנשים.

רועי אסף: בשנה שעברה מספר הסטודנטיות והסטודנטים מהמגזר הערבי השתוו, זו השנה הראשונה בה נרשם שיוון בין ערבים לערביות במוסדות האוניברסיטאיים, זה בות"ת – ועדה לתכנון ולתקצוב והמועצה להשכלה גבוהה שעושים את התכנית כגורם מקצועי.

ציפי חוטובלי: תודה רבה.

ציפי חוטובלי: אני רוצה לומר שיש כמה דברים עליהם הייתי רוצה שנתמקד בהם בדיון הזה.

ציפי חוטובלי: אחד הנושאים הוא פערי השכר.

ציפי חוטובלי: אחד הדברים המדהימים שראינו כאן זה שנשים מרוויחות 63% מהגברים, כלומר הנתון הזה עדיין ממשיך ללוות אותנו.

ישראלה בן אשר: היום יש כתבה בעיתון שאומרת שיש קצת שינוי, לא שאין עוד פער.

ציפי חוטובלי: זו עוד נקודה שאולי הוועדה תוכל להיות פעילה בה, יש משהו שנוכל לשמוע מכם על מניעת פערי השכר?

ורד סויד: אני רוצה רק להשלים את הנושא של האלימות.

ורד סויד: קיימנו יום עיון בתחום של נפגעות תקיפה מינית, נמצאת כאן תת אלוף גילה כליפי שהייתה אחת ממשתתפות הפנל.

ורד סויד: הבאנו אנשי תקשורת מהשורה הראשונה כמו מאיה בן גל וברוך קרא, זה יצא במקביל להתפוצצות של פרשה מאוד ידועה בתקשורת למרות שתכננו את היום לפני, לנו היה חשוב מאוד להביא גם לידיעת התקשורת וגם לידיעת אזרחים ואזרחיות את הקושי של כל מתלוננת על עבירת מין ולגרום לשינוי תודעתי בכלי התקשורת בתחום הזה.

ורד סויד: זה נושא שאנחנו רוצים להמשיך ללוות אותו הלאה.

ורד סויד: לגבי המגזר הערבי אני אמשיך אחר כך, יש לנו פרק נפרד בסקירה.

ורד סויד: פערי שכר – התקיימה ועדת שרים מיוחדת בראשותה של השרה לימור לבנת, הוצגו הנתונים.

ורד סויד: בנתונים של שירות המדינה, אני מניחה שטלילה הציגה כאן את הדיווח שלה, משתדלים לעשות מעקב ולפעול לכך שכמה שיותר נשים תהיינה בתפקידי מפתח ובפריצת דרך.

ורד סויד: ויצ"ו מפעילה פרויקט, נמצאת כאן שרון שמרכזת את הפרויקט והיא תוכל להרחיב על כך.

ורד סויד: בשלב הראשון השתתפו סמנ"כליות של משרדי ממשלה, היום משתתף שם דרג הביניים של מנהלות ברמת הביניים, אנחנו מאוד מאוד מעודדים נשים להתמודד במכרזים.

ורד סויד: במקרים רבים החסם הראשוני הוא התמודדות במכרז.

ורד סויד: הדבר המרכזי שעשינו השנה סביב זה, נציג את זה כאן, זה דוח תומך משפחה.

ורד סויד: הבאתי לכאן - - -

ציפי חוטובלי: בנקודה של פערי השכר.

ורד סויד: פער השכר נובע לא מהשכר היסודי, שכר היסוד נשים וגברים מרוויחים אותו דבר.

ורד סויד: הפערים באים לידי ביטוי בשעות נוספות, גברים מרשים לעצמם להישאר הרבה פעמים, אני לא אומר בהכללה, חלק מהגברים נשארים עד השעה 9-10 בלילה ועד השעות הקטנות של הלילה בעבודה, כשברוב הבתים חלוקת הנטל החל מהשעה 16:00 כשמתחיל המרוץ להוציא ילדים מהגן ולעבור למשרה השנייה, נופל על נשים, תמיד אומרים לי "אצל הבעל שלי זה אחרת ואצל החתן שלי זה אחרת".

ורד סויד: ברוב הבתים בישראל המציאות שהנטל המשמעותי הוא על כתפי הנשים.

ורד סויד: סביב חשבנו איך לייצר מציאות שלא תמדוד את השכר על פי פרמטרים של שעות נוספות, זה פרמטר שמפלה נשים ולא מאפשר להן, בגדול, לתת את אותו מספר השעות - - -

מיכל יודין: גם הדרגה בצה"ל, הם באים עם דרגה בכירה יותר מצה"ל וזה מיד מעלה להם את תנאי העבודה.

מאירה בסוק: זה בהתאם להגדרות התפקיד.

מאירה בסוק: בפועל מה שקורה שיש מזכירה ויש מנהל לשכה.

מאירה בסוק: כבר מהתחלה יש פערים בשכר היסוד בגלל הגדרת התפקיד.

מאירה בסוק: המזכירה ומנהל הלשכה עושים את אותו דבר אבל הוא יקבל יותר כסף בשכר.

מיכל יודין: ואז יגידו שזה לא אותם תפקידים, הוא מנהל לשכה והיא מזכירה.

ורד סויד: בשנת 2008 הקימו ברשות ועדה לנושא בדיקת מקום עבודה תומך משפחה.

ורד סויד: אני אגיע מיד לסוף התהליך.

ורד סויד: סגנית השר וראש הממשלה העבירו לפני כשבועיים הצעת מחליטים בממשלה שעד חודש אוגוסט, נציב שירות המדינה ונציגים של האוצר ונציגי הרשות לקידום מעמד האישה יגיעו עם המלצות איך מטמיעים את זה בתוך שירות המדינה.

ורד סויד: ששירות המדינה יהיה המקום הראשון שיוביל את הנושא, אנחנו מניחים שמזה זה ייגזר גם לעסקים הפרטיים וגם לשלטון המקומי.

ורד סויד: יש שם אחת עשרה המלצות - - -

ציפי חוטובלי: בתקציב חדש?

ורד סויד: ממלא מקום נציב שירות המדינה פועל לזה, אורי פרבר עומד בראש הוועדה עם נציגי החשב הכללי ושל הממונה על השכר ונציגה של הרשות.

ורד סויד: באוגוסט אנחנו אמורים להתחיל לעשות את ההמלצות.

ורד סויד: הבאתי לכאן את הדיסק, כל מי שתרצה תוכל לקחת אותו, זה הקמפיין שמופיע כעת בטלוויזיה בכל הערוצים, שקורא לכל המעסיקים לעודד תעסוקת הורים ולשלב איזון בין הורים למשפחה.

ורד סויד: קיבלנו משוב מדהים על הקמפיין ולא רק על המראה החיצוני שלו.

ורד סויד: קיבלנו הרבה מאוד פניות גם של גברים וגם של נשים צעירים שאמרו שהגיעה הזמן להרים את הכפפה הזאת.

ורד סויד: פנו אלינו אבות שלא מוצאים מקום עבודה מאחר והם הורים גרושים שיש להם הסדרי ראיית ילדים ושום מקום לא נותן להם פעם-פעמיים בשבוע לסיים בזמן כדי לראות את הילדים.

ורד סויד: זה נושא שנוגע לכלל החברה ואנחנו מאמינים שדרך הנושא יהיה גם סיוע להורדה וצמצום בפערי השכר, יש בין אחת עשרה ההמלצות ואנחנו מניחים שלא כל משרד יוכל לאמץ את כולן כי במשרדים שיש קבלת קהל בשעות אחר הצהריים לא כולם יוכלו לסיים יום בשבוע בשעה מוקדמת.

ורד סויד: יצטרכו למצוא פתרון אלטרנטיבי כמו תורנות.

ורד סויד: הפתרונות בגדול לאחת עשרה ההמלצות - - -

קריאה: יש בחירות לנציבות שירות המדינה אולי צריך לפעול כדי שתבחר אישה לתפקיד.

עדנה סבאג קריבוי: זה רעיון טוב בלי קשר, אבל מה עם הרשויות המקומיות?

ורד סויד: אמרנו שזה כדוגמה ראשונה.

ורד סויד: לפני שנדרוש ממקומות אחרים ליישם אנחנו רוצים להראות שהממשלה מיישמת, נתחיל את זה באוגוסט ואז נפנה לשלטון המקומי לשלמה בוחבוט ולכל ראשי הרשויות.

ורד סויד: לא יכולנו לבוא לגופים וארגונים ולבקש להתחיל אצלם לפני שהממשלה מתחילה ליישם, זאת הסיבה שסגנית השר חשבה שראוי להתחיל ביישום קודם כל במשרדי ממשלה.

ורד סויד: כבר השנה עוגנו בתקשי"ר יחד עם טלילה, שתי החלטות מתוך הדוח.

ורד סויד: ה- 1 בספטמבר יהיה יום בחירה לגברים ונשים.

ורד סויד: בקשתי לבדוק את הנתונים במשרדי הממשלה ונדהמתי מהאחוזים הגבוהים שניצלו את יום הבחירה כדי להיות ביום הראשון עם הילד או הנכד בבית הספר או הגן.

ורד סויד: הוחלט גם על הקמת חדרי אימהות במקומות עבודה, לאימא שרוצה לחזור לעבודה אחרי הלידה ולהניק, אלו דברים שהוטמעו.

ציפי חוטובלי: מה לגבי משרות אם, האם יש גם משרות אב?

ורד סויד: כן, כן.

ורד סויד: אני יודעת שמאפשרים לאבות שמצהירים כל כך, כי אי אפשר שיקבלו ממקום העבודה שני ההורים, ניתנת האפשרות לאבות לקבל את השעות האלה.

עדנה סבאג קריבוי: אצלנו בעיריית באר שבע, הגשתי לך את זה גם בדוח, עשינו השוואה ונדהמנו, אחת המכות והרעות היא שנשים שעובדות כסייעות בחינוך המיוחד ומקבלות 20 שקל בשעה, המשרה שם היא שעתית על פי צורך.

עדנה סבאג קריבוי: אני כיועצת בדקתי את זה כי זו הוראה של משרד הפנים שאי אפשר לשנות וזה מאוד מפלה נשים.

עדנה סבאג קריבוי: בעיה נוספת היא שבמכרזים, אנחנו היועצות משקיפות ולא מצביעות וזה על פי החוק, אני חושב שזה טעון תיקון שהיועצת דווקא במכרזים תהייה בעלת זכות בחירה, כדוגמת הרצליה ששם הובילה את זה אישה שהיא ראש עיר וממנה את ועדת המכרזים, אם היועצת תהייה בעלת זכות בחירה במכרזים, זה מאוד יקדם נשים.

ורד סויד: נשאיר את זה לפרק של היועצות, ההערות שלך הן מאוד במקום, אני רוצה רק לסיים את התחום 'תומך משפחה'.

ורד סויד: ההמלצות העיקריות אומרות שקודם כל הדבר הראשון, יום בשבוע תהייה יציאה מוקדמת לכל העובדים, גם לאבות, גם לאימהות שיהיה להם יום שהם יוכלו להתפנות לצרכי משפחה, לתרבות פנאי ולכל דבר.

ורד סויד: אנחנו רוצים שמעבר ליום הזה לא תהיינה ישיבות משרדים ממשלתיים אחרי השעה 16:00.

ורד סויד: אם קובעים ישיבה אחרי השעה 16:00 צריך להודיע עליה 72 שעות מראש לצורך התארגנות.

ורד סויד: אנחנו יודעים שמשרד הבינוי והשיכון המליצו על כך כבר והצוות שלהם בתחום סביבת עבודה, תומך שלא יתקיימו ישיבות אחרי השעה 16:00.

ורד סויד: ההמלצה השנייה היא שעות גמישות, לאפשר גם להתחיל וגם לסיים את יום העבודה באופן גמיש.

ורד סויד: היום זה מיושם בחלק ממשרדי הממשלה אבל לא באופן רשמי.

ורד סויד: אנחנו רוצים להגיע למתכונת שיהיה נוהג של שעון קשיח, למשל בגבולות השעות בין 09:00 לשעה 15:00, ומעבר לזה שעות גמישות.

ורד סויד: אנחנו רוצים שהגמישות לא תהייה על בסיס שבועי אלא על בסיס חודשי כדי שהעובד או העובדת יוכלו ליהנות מזה בצורה מרבית.

ורד סויד: מחקרים הראו ששעות גמישות זה דבר המשמעותי ביותר שתורם ביותר לשילוב אימהות בשוק העבודה.

ורד סויד: נמצאת לידנו רותי הורניק שעסקה הרבה מאוד בכתיבת הדוח יחד עם מיכל סלומון.

ורד סויד: התחום הבא שהוא חשוב מאוד בעינינו, דיברנו על פערי שכר סביב שעות הנוספות.

ורד סויד: השעות נוספות מגיעות לפעמים ל- 150% לשעה, עם תשללום לכלכלה, ולעוד הרבה מאוד הטבות.

ורד סויד: דיברנו על כך שבמקום שעות נוספות אנחנו רוצים לעבור לתפוקות ולמדידת איכות עבודה, שתהייה הערכה הוגנת של ביצוע עבודה במקום למדוד שעות למדוד מטלות ביצועיות.

ציפי חוטובלי: מי מיישם את זה?

ורד סויד: אנחנו רוצים ליישם את זה במשרדי הממשלה בחודש אוגוסט, כך שכל משרד יגדיר לעצמו על פי המנהל המקומי מהן המטלות שמוטלות על העובדים ולמדוד את התפוקה.

ורד סויד: כפי שעדנה ציינה מדידת השעות על בסיס יומי מעוררת כעס בקרב העובדים כי יש ימים ארוכים שמצד אחד הם לא מקבלים עליהם שעה נוספת, אבל אם ביום אחד חסרה שעה מורידים להם את השעה, לכן אנחנו רוצים לשנות את השיטה.

ורד סויד: אנחנו רוצים גם למדוד מוטיבציה ויחסי אנוש מתוך אמונה שהמדדים האלה משפיעים על מידת הפרודוקטיביות בעבודה יותר מאשר מספר השעות במטרה להגבירן.

מאירה בסוק: יש בעיה עם העניין של התפוקות, סליחה שאני אומרת אבל זה מאוד בעייתי.

מאירה בסוק: ניקח למשל את אחיות בריאות הציבור שהיום הן במסגרת ההפרטה והן בחברה פרטית, אחיות בריאות הציבור עובדות לפי תפוקות והן צריכות להוכיח כמה זריקות חיסון הן צריכות לעשות.

מאירה בסוק: אני אתן סתם דוגמה, 20 זריקות חיסון ביום שזה דבר שהוא מאוד בעייתי.

ורד סויד: אנחנו לא מתכוונים לתפוקות מהסוג הזה.

ורד סויד: העבודה הרי כוללת קבלת קהל, מניעה, הסברה.

ורד סויד: המטרה שלנו באה להקל ולהראות שאפשר לעשות יום עבודה ב- 7-8 שעות עבודה או 7.5 שעות עבודה כמו שנהוג בעולם המערבי, בטח לא להרע.

מאירה בסוק: לשים לב איפה עושים את זה.

ורד סויד: אני מקבלת את ההערה שלך.

ורד סויד: אנחנו רוצים להוביל לבנק שעות שנתי שיאפשר גמישות מרבית לאורך כל השנה, זה משהו שמקובל בחלק ממדינות אירופה.

ורד סויד: לדוגמה אם לאחד מבני הזוג יש חופשה והוא יכול להיות בתקופה הזאת יותר עם הילד ובכך לשחרר את בן הזוג השני לעבודה, בן הזוג השני בימים האלה עובד יותר וזה עומד לזכותו גם בחודש אחר, שתהייה איזו חלוקה שמאפשרת גמישות.

ורד סויד: הנושא המרכזי שעליו יש לנו ויכוחים עם האוצר, כאן אנחנו רואות את המהפכה, אני לא יודעת אם נצליח ליישם אותו כבר מהשנה כי יש עליו התנגדות מאוד גדולה, זה עבודה חלקית מהבית.

ורד סויד: אנחנו ראינו שהחסם לצאת מהבית לשוק העבודה הוא של אימהות למספר ילדים מסוים בגילאים מסוימים, להשתלב בעבודה ולהתקדם לתפקידים אחרים.

ורד סויד: אנחנו מאמינים שהאפשרות להשלים עבודה מהבית מהווה פתרון לאותו חסם.

ורד סויד: בעולם המודרני האפשרות קיימת, בבריטניה האפשרות הזאת קיימת.

ורד סויד: יש מחקרים בטלקום שהראו על חסכון עצום למקום העבודה, החל מחשמל, טלפונים, ודברים אחרים.

ורד סויד: אנחנו רוצים לתגמל על עבודה שמתבצעת מהבית כי אנחנו יודעים שעובדים ועובדות מסורים, גם אצלי בתוך הצוות שיושב כאן לידי, וכל הצוות הנוסף שלנו, נמצאות כאן בת שבע, חנה מור יוסף, עורכת הדין שירלי הרמולין, עובד שעות מהבית ואף אחד לא מתגמל אותו.

ורד סויד: הבוס צריך עזרה או מישהו צריך עזרה ובלי קשר, כמו למשל הם צריכים להיות מוכנים לישיבת ממשלה ביום ראשון והם עובדים מהבית ואף אחד לא מתגמל על השעות האלה, חשוב שיהיה לכך תגמול.

ורד סויד: כמובן שאנחנו רוצים שיהיה לזה מדדים של פיקוח, שזאת תהייה עבודה מדידה דרך מחשב או דרך כל דבר שאפשר למדוד.

ורד סויד: יש משרדי ממשלה שאישרו לצוותים מיוחדים בתפקידים מוגדרים מראש על פי קריטריונים ובאישור פרטני כן לעשות את זה.

ורד סויד: ההערכה היא שהיום מתוך 70,000 פלוס עובדי מדינה רק אלפים ספורים יכולים היום לבצע את העבודה מהבית כי אי אפשר להגיד למורה תלמד מהבית וגם לא למי שעוסק בקבלת קהל.

ורד סויד: חשוב לנו להטמיע את זה ולהתחיל בתהליך.

ורד סויד: העלנו בפנינו את האפשרות של ניצול לרעה של העבודה מהבית, שקיימים קשיים ביישום עקב שאלת חישוב השכר והביטוח של העובד, האם יש לו ביטוח בבית, אם אין לו ביטוח מבנה וכדומה.

ורד סויד: יש טענה מאוד מרכזית שעבודה מהבית יוצרת מתח בבית עקב טשטוש הגבולות בין עולם העבודה לעולם הבית.

ורד סויד: בכל מקרה עבודה מהבית מצריכה הערכות שונה מזו המקובלת לאורך שנים רבות, היא חייבת להיות מתואמת מול הגורמים המוסמכים.

ציפי חוטובלי: השאלה בכמה מקומות עבודה מנצלים את זה?

ציפי חוטובלי: איפה זה כן עובד?

ורד סויד: היום אנחנו יודעים שיש אישור לזה בפרקליטות, לא מדובר על כל שעות העבודה אלא על מספר שעות שהעובד מכין דברים, נדמה לי שגם באוצר היה משהו נקודתי.

ורד סויד: הכוננויות – היום זה הסדר שכבר קיים ואנחנו ממליצים שינצלו אותו בצורה הראויה, שיהיו קריטריונים ברורים למתן כוננויות, אם עובדים צריכים לעשות מטלה מהבית שהם יקבלו עבור המטלות האלה את שעות הכונניות.

ורד סויד: אנחנו ממליצים שהמושג כוננות יחזור למשמעות המדויקת שלו.

ורד סויד: כמו כן אנחנו ממליצים שתהייה הגדרת תחומים וציפיות בין הצרכים המשפחתיים לבין הצרכים בעבודה.

ורד סויד: אנחנו רואים בזה כלי ניהולי, שבראיון התקופתי של עובד ומעביד ידברו ושיעלה הנושא של התאמה אינדיבידואלית והתחשבות בצרכים הייחודיים של המשפחה.

ורד סויד: שכר עידוד – אמרנו שזו תוספת שכר למי שהתפוקה שלו תעבור את המכסה שנקבעה.

ורד סויד: אנחנו מאמינים שזה תמריץ לעבודה ביעילות.

ורד סויד: יש ביקורת שזה יכול ליצור עבודה שטחית ושלעיתים קשה למדוד תפוקות בצורה מהימנה ושמישהו יכול לתייק מספר רב של פניות בדואר אלקטרוני כי סופרים לו כמה תפוקות.

ורד סויד: אנחנו אומרים שיש למדוד תפוקות חכמות ואמיתיות של עבודה משמעותית.

ורד סויד: הצענו גם את הדגם של עבודה דחוסה, כלומר לדחוס לעובד שאומר שהוא יכול לעשות יותר שעות בשבוע עבודה מקצור תמורת סוף שבוע ארוך יותר, כן לאפשר לו את זה.

ורד סויד: דיברנו על משרה שמתחלק בין שני עובדים או יותר, אם יש שני עובדים שמעוניינים לעבוד באופן חלקי או באופן גמיש לאפשר את זה כהסדר זמני עד שמתאפשר להורה לחזור למשרה מלאה.

ורד סויד: בהרבה מקרים אחרי לידה או מקרים אחרים מציבים אולטימאטום ונשים לא יכולות לחזור ל- 7.5 שעות עבודה כי בפועל זמן הנסיעה לגנים ולמעונות וכדומה לא מתאים.

ורד סויד: לכן אם אישה מבקשת לעבור למשרה חלקית לאפשר לה לשנה-שנתיים, לתקופה, ולאחר מכן לאפשר לה לחזור למשרה מלאה ולא לפגוע לה במשרה.

ציפי חוטובלי: הוועדה ביקרה במפעל אינטל ויש לנו כמה המלצות.

ורד סויד: אנחנו הזמנו אותם ולמדו מהם.

ורד סויד: בנושא של גנים ומעונות בארגון – הצפייה שלנו שיהיו גנים ומעונות בסביבת העבודה, היום בקריית הממשלה אין מעון, וגם לא בכנסת.

ורד סויד: תחשבו על עובדי הכנסת, על חברות הכנסת האימהות שבימים שהמליאה מתחילה בשעה 16:00 או 17:00 וגן הילדים נסגר בשעה הזאת.

ורד סויד: אנחנו היינו מאוד רוצים שיהיו מעונות שגם יתאימו את שעות עבודה להורים וגם שיהיו בקרבה לצהרונים ולמקומות העבודה.

ורד סויד: התשובות שקיבלנו הן שהיו ניסיונות בעבר והתברר שהורים מעדיפים לא לרשום ליד סביבת העבודה.

ורד סויד: למרות זאת אנחנו טוענים שכן צריכים את האפשרות כי הזמן של הורים והלחץ שהם כן או לא יצליחו לקחת את הילד, המרחק שהילד נמצא בחמש עשר דקות מהם מוריד לחץ משמעותי.

מיכל יודין: יש דוגמאות של מפעלים פרטיים שעושים את זה וההורים מאוד מרוצים.

ציפי חוטובלי: נכון ראינו את המקרה של אינטל - - -

מיכל יודין: אינטל, רפא"ל מכון ויצמן.

ציפי חוטובלי: כדאי שנזכור ששעות הפעילות של המעונות שם הן משעה 06:00 עד 19:00, ואנחנו לא ממליצים לאף אחד לנצל את כל השעות.

מיכל יודין: קודם כל שהאפשרות תהייה קיימת, אבל ממשלת ישראל לא רואה ולא נותנת מענה לצרכים האלה - - -

ורד סויד: זה פרויקט שהממשלה הולכת ליישם.

ורד סויד: דיברנו שיש החלטת ממשלה שבחודש אוגוסט מביאים לממשלה את מה מיישמים מהדוח.

ורד סויד: ראש הממשלה וסגנית השר הולכים להיות ידידותיים למקומות עבודה.

ורד סויד: הנושא לפני האחרון, קייטנות קיץ לילדי עובדים – בשבועיים האחרונים של חופשת הקיץ אין קייטנות ואנחנו מכירים את המציאות שמגיעים במקרים רבים עם הילד למקום העבודה, לא תמיד המעסיק מאפשר את זה.

ורד סויד: אנחנו רוצים שמקומות העבודה יקיימו בשבועיים האלה מסגרת אלטרנטיבית של קייטנות או סבסוד של קייטנות חיצוניות בתקופה הזאת.

ורד סויד: ההמלצה האחרונה היא ליישם מחויבות אקטיבית של ייצוג נשים בהנהלת ארגון.

ורד סויד: אנחנו רוצות שיהיו באחוזים כמה מנהלות בכל משרד, בכל מקום, כדי לקיים יחס שוויוני בין אחוז הנשים בכלל בארגון לבין אחוז הנשים בעמדות הבכירות.

ציפי חוטובלי: יש כאן דברים שהרגשנו שאנחנו צריכים לקבל הדגשים, מיד נדבר על היועצות, אבל בנושא חוות דעת מגדריות בחקיקה.

ציפי חוטובלי: יש דרישה בחוק שכל הצעת חוק שיש לה השלכות מגדריות תקבל את חוות הדעת שלכם לגבי המשמעויות, ועד כמה מדובר בהצעת חוק טובה, עד כמה אפשר לשפר אותה.

ציפי חוטובלי: עד כמה אתם מרגישים שאתם יכולים באופן מעשי לעמוד בדרישת החוק?

ציפי חוטובלי: הרי לפחות ממה שאנחנו ראינו מספר הצעות החוק שבסופו של דבר קיבלו חוות דעת מגדריות הוא מספר קטן, 77 חוות דעת מגדריות שניתנו על ידכם.

ציפי חוטובלי: מה בעצם נדרש מכם כדי שתוכלו לעמוד בדרישה הזאת?

ציפי חוטובלי: יש יועצת משפטית לדרישה הזאת?

ורד סויד: המספר לא קטן.

ורד סויד: נמצאת איתנו כאן היועצת המשפטית עורכת הדין שירלי הרמולין, ומי שעוסקת בפועל בבחינה המגדרית של דברי החקיקה היא רותי הורניק שהיא משפטנית.

ורד סויד: בימים אלה עבר מכרז, אני לא יודעת אם מותר להגיד את השם כי לא ברור אם זה פורסם או לא, עורך דין מהמגזר הערבי שיצטרף לצוות שלנו לעיסוק בחוות דעת מגדריות.

ציפי חוטובלי: כמה אנשים מונה הצוות שלכם לחוות דעת מגדריות?

ורד סויד: כרגע עסקה בנושא בעיקר רותי הורניק, ומצטרף אלינו בזמן הקרוב עורך דין נוסף.

ורד סויד: אנחנו רואים בזה תפקיד מרכזי ביותר של הרשות.

ורד סויד: חוות הדעת המגדריות ניתנות לגבי חוקים שיש להם זיקה גם אם היא ישירה וגם אם היא עקיפה, אנחנו משתדלים שתהייה זיקה כלשהי לנושא המגדרי.

ורד סויד: אמרתי שאנחנו רואים בזה תפקיד מאוד משמעותי.

ורד סויד: רותי הורניק מכינה את החוות הדעת בצורה מאוד מקצועית ואני מקבלת משוב - - - -

ציפי חוטובלי: איזה הצעת חוק מקבלת חוות דעת כזאת?

ורד סויד: אנחנו עוברים עליה ביחד ומנסים למצוא האם יש לה זיקה מגדרית, אנחנו פונים ומתייעצים גם עם נשים מבחוץ, גם עם חברות הוועדה המייעצת שלנו שיש בה פרופסוריות מובילות מהאקדמיה מתחומי המגדר.

ורד סויד: המטרה שלנו להרחיב ולהגיע לכמה שיותר תחומים.

ורד סויד: אני מניחה שתת אלוף גילה כליפי תספר גם על הדברים שהיא עושה בצה"ל בתחום, הם באמת פורצי דרך.

ורד סויד: אנחנו רואים בזה משהו מאוד משמעותי ואנחנו יכולים לספר, אני לא יודעת אם זה מאחורי או לפני הקלעים, שהרבה פעמים פונים אלינו גם כשיש תמיכה בהצעות חוק פרטיות, או של הממשלה, אנחנו הרבה פעמים רואים תוצאה של העבודה היסודית שלנו בחוות הדעת המגדרית ששכנעה למה צריך להצביע בנושא הזה.

ורד סויד: אנחנו לא מסתפקים רק בחוות דעת כתובה אלא אנחנו פונים באופן אישי גם לחברי כנסת, גם לשרים ועושים מעין עבודת לובינג ושכנוע והסברה בדברים האלה.

ורד סויד: חוות הדעת מתפרסמות אצלנו באתר, אני בכלל ממליצה שתכנסו לאתר האינטרנט שלנו לדעתי הוא אתר מאוד מקיף ומעניין - - -

נועה בן שבת: בנוגע לחוות הדעת המגדריות, האם אתם מגישים את חוות דעת לוועדות, האם אתם מגיעים לוועדה הרלוונטית לעניין ואיך מתייחסים אליה?

ציפי חוטובלי: מניסיוני, יש כאן דיווח שלכם שיש חוות דעת מגדרית, אני לא ראיתי אותן.

מאירה בסוק: למשל האם כשיש בעיה של תחבורה, אתם מגיעים אחרי המעבר של הצעת החוק, השאלה היא טכנית איך הם מגיעים לוועדה?

מאירה בסוק: למשל של בינוי, תחבורה, האם זה מגיע לפני העברת החוק לוועדה לקריאה שנייה ושלישית או אחרי?

מאירה בסוק: איך כל הסיפור הזה מתנהל?

מאירה בסוק: אנחנו לא ראינו את זה.

ענת טהון אשכנזי: יותר מכך.

ענת טהון אשכנזי: אני חושבת שהתפקיד של החוק הוא לא בהכרח לדברים שהם בהגדרה, זאת אומרת למשל הצעת חוק לייצוג הולם של נשים בוועדה, אני חושבת שדווקא בנושא הזה חוות הדעת המגדרית היא פחות חשובה מחוק שכר מינימום, זאת החשיבות הגדולה של החוק.

ורד סויד: בגלל אמרתי שאנחנו מנסים להרחיב ושאנחנו מתייעצות בכל הפנלים, בכל וועדת שרים שמתקיימת לענייני חקיקה מועלות חוות הדעת המגדריות שלנו.

ורד סויד: אנחנו משתתפות, ומשתתף גם נציג המחלקה המשפטית - - -

ציפי חוטובלי: אתם אמורים להיות בשלב שבו היא עוברת וועדת שרים.

ציפי חוטובלי: בשלב שהצעת חוק עוברת וועדת שרים והיא מתחילה להתגלגל בוועדות, אז בעצם נדרשת חוות הדעת - - -

נועה בן שבת: או להגיש את זה לוועדה הרלוונטית.

ורד סויד: גם לוועדות המטפלות אנחנו מגישים.

ורד סויד: בהצעת חוק של הפרסום של שירותי לווי, את ראית.

ורד סויד: את כל הדברים האלה אנחנו מעבירים גם לוועדות וגם לוועדת שרים.

ורד סויד: אם רותי הורניק תרצה להרחיב עליהן - - -

ענת טהון אשכנזי: אתם פונים לחברי הכנסת או שחברי הכנסת פונים אליכם?

ורד סויד: אנחנו מקבלים פניות של חברי כנסת, קיבלתי פניה של חברי כנסת עוד לפני ההליך שמחוקקים.

ורד סויד: פנה אלי אחד מחברי הכנסת ביוזמה שקשורה למילואים וביקש לדעת מהם ההשלכות המגדריות, הוא ישב איתנו בנושא.

ורד סויד: אנחנו מקבלים פניות מחברי כנסת עוד לפני שזה מגיע להצעה.

ציפי חוטובלי: עד כמה אתם מרגישים שיש לכם מספיק כוח אדם כדי לטפל בהצעות החוק?

ציפי חוטובלי: אני אומרת שוב שלדעתי יש פער מאוד גדול בין הצעות החוק שמוגשות שהן מאות, לבין חוות הדעת - - -

ורד סויד: עם כניסתו של עורך הדין החדש אנחנו נבחן את הדברים, אני חושבת שזה ייתן לנו מענה הולם.

ורד סויד: הרי תמיד יש אין סוף ותמיד אפשר, אבל מאחר וזה נושא חדש של השנים האחרונות אנחנו מתייחסים אליו מאוד ברצינות ואני רואה בו את אחד התפקידים המרכזיים של הרשות להשפיע.

ורד סויד: יש כאן דוגמה של מספר חוקים שהבאנו, דיברנו גם על ההשתתפות הפעילה בהליכי חקיקה שניתן לראות את זה בתיקונים בנושא אינוס קטין על ידי אישה - -

נועה בן שבת: אני רק רוצה לתקן לגבי אינוס קטין על ידי אישה, הצעת החוק לא לא עברה, היא עדיין נמצאת בדיונים בוועדת חוקה.

ורד סויד: בסדר, אנחנו ממתינים ואנחנו יודעים שהיא נעצרה ויש לה התנגדות.

ורד סויד: בנושא של פילוח מגדרי, על פי התיקון בפקודת הסטטיסטיקה והתיקון ב'חוק שיווי זכויות האישה' נקבע כי גופים ציבוריים המפרסמים נתונים על יחידים יפרסמו את הנתונים לפי פילוח מגדרי.

ורד סויד: הוראת החוק הזאת אמורה לעזור לרשות לבצע את תפקידה.

ורד סויד: אנחנו פונים כמעט לכל הגופים, הארגונים ומשרדי הממשלה ומיידעים על הוראות החוק החדשה ואיפה שצריך להעיר אנחנו מעירים ומתקנים.

ורד סויד: השאיפה שלנו מעבר לחוות דעת על הצעות חוק, אנחנו רוצים לפעול לטובת חוות דעת על נושאים מהותיים כגון: רפורמות, אם למשל יש רפורמה בבריאות הנפש לבדוק מהן ההשלכות המגדריות שלה, לתת התייחסות מגדרית.

ורד סויד: לא ציינתי, יש לנו שתי סטודנטיות ברשות שמסייעות גם בשנה הזאת וגם בשנה הקודמת באיסוף החומר והנתונים.

קריאה: היום בעצם כל הצעת חוק שעולה לאחת הוועדות עוברת איזו בדיקה שלכם?

קריאה: השאלה היא אם אתם מצליחים לעבור על כל הצעות החוק כדי להחליט על מה להגיש חוות דעת?

ורד סויד: כן.

ציפי חוטובלי: בנושא של רפורמות זה משהו שאתם נכנסים אליו או משהו שכבר - - -

ורד סויד: זה משהו שהשנה ניכנס, חיכנו שיכנס כוח אדם נוסף.

ורד סויד: אנחנו מאמינים שלכל רפורמה משמעותית יש השלכה מגדרית ואנחנו מאוד רוצים להיות שם.

ורד סויד: ברור שאי אפשר יהיה לכסות את הכל, אבל זה תהליך.

ורד סויד: הרעיון שלנו להטמיע שכל משרד ממשלתי אחר כך ילמד ויעשה את הבחינה אצלו, שזה יהיה משהו שיוטמע הלאה ושאנחנו נהייה הזרז והקטליזאטור.

ורד סויד: קשר עם גופים בין לאומיים – בשנת 2010 סגנית השר גילה גמליאל עמדה בראש משלחת לאו"ם.

ורד סויד: יש אחת לחמש שנים את הכינוס המרכזי של ביי'גין בעקבות בייג'ין 1975.

ציפי חוטובלי: אני רוצה להחזיר אותך אחורה לנושא היועצות לקידום מעמד האישה ברשויות המקומיות.

ציפי חוטובלי: בגלל שהזמן שלנו מוגבל אנחנו רוצים להתמקד בדברים מסוימים.

ציפי חוטובלי: השאלה הראשונה מה ההכשרה שמקבלות היועצות האלה?

ציפי חוטובלי: האם יש רשויות בהן אין עדיין יועצות?

ורד סויד: יצאנו במכרז לקורס יועצות והשבוע הייתה פתיחת תיבת המכרז, אני מניחה שתוך שלושה שבועות יהיה לנו גוף שזוכה.

ורד סויד: כל הוצאה כספית שהיא מעל 50,000 שקל מחייבת חובת מכרז.

ורד סויד: אני לא צריכה לספר כמה זמן זה הליך מכרז.

ורד סויד: אנחנו מאוד רוצים להשקיע בזה את מיטב המשאבים, אנחנו מאוד מאמינים בהכשרה הזאת.

ורד סויד: הקורס יתקיים כנאה בשני מסלולים, גם ליועצות לקידום מעמד האישה וגם לממונות בחברות הממשלתיות בעקבות החלטת ממשלה שקיבלנו השנה.

ורד סויד: זו תהייה סוג של הכשרה ראשונית, בהמשך נעשה קורס המשך ליועצות שעברו את הקורס.

ורד סויד: השאיפה שלנו, אנחנו עובדים בשיתוף פעולה עם הרבה מאוד גופים, השלטון המקומי הוא פרטנר קבוע שלנו בימי עיון ושל הכשרה, אנחנו מאוד רוצים לשקף את כל הגורמים המעורבים כמו האקדמיה וכדומה.

ורד סויד: הזוכה במכרז יבחר דרך וועדת המכרזים שתקבע, יש פרמטרים מאוד מדויקים של עלות וכדומה.

ורד סויד: עם כל גוף שיזכה העשייה שלנו בפועל היא משותפת עם השלטון המקומי שאנחנו רואים בו גם גוף אחראי ושותף איתנו בנושא של היועצות.

ורד סויד: השנה מונו יועצות בישובים נוספים.

ורד סויד: הליך מינוי יועצות הוא לא פשוט.

ורד סויד: מאז שנת 2008 יש חובת מרכז ואחד התנאים שהיועצת תהייה אקדמאית, לפחות בישובים עליהם מדובר משנת 2008.

ורד סויד: כיום מכהנות יועצות ב- 224 רשויות שזה 88% מהרשויות.

ציפי חוטובלי: ברשויות שעדיין אין - - -

ורד סויד: אנחנו פועלים מאוד חזק מול משרד הפנים, יש לנו שיתוף פעולה מאוד משמעותי איתם.

ורד סויד: פנינו לשר למנות בישובים האלה יועצת מטעמו, כמובן שאחרי שפנינו לרשות וכדומה, האחריות כאן היא של משרד הפנים.

ורד סויד: אנחנו מידעים אותם ועורכים בדיקה, חלק מהיועצות - - -

נועה בן שבת: מה היו ההחלטות?

ורד סויד: משרד הפנים הוציא חוזר מפורט לכל ראשי הרשויות, שדורש גם את נושא השכר .

ורד סויד: ב/חוק היועצות/ מדובר שהיועצות תקבלנה קידום בדרגה, חלקן עושות עבודה נוספת והן עובדות במגוון נוסף של תפקידים.

כותר אלסנע: רובן עושות את זה עם תוספת לתפקיד ועל זה אנחנו לא מקבלות שום דבר למרות שהחוק מחייב.

כותר אלסנע: גם בנוגע לדרגה, אנחנו אמורות להיות בדרוג של מנהל מחלקה, גם על זה מתווכחים איתנו, אני באופן אישי לא קיבלתי את הדרגה הזאת למרות שאני מטפלת גם בנושא הטרדה מינית, גם יועצת לקידום מעמד האישה וזה מעבר לתפקיד שלי כעובדת סוציאלית בתוך המחלקה.

ורד סויד: כל פניה שמגיעה אלינו מיועצת בנוגע לדרגה, אנחנו מעבירים אותה לישראל שפיצר שהוא ממונה על כוח אדם.

ורד סויד: יש מקצועות בהם הוא לא יכול לתת את השיפוי של הדרגה, כמו בהוראה ונדמה לי שגם לעבודה סוציאלית, חוזים אישים.

ורד סויד: כל מקרה שהובא אלינו והיה דרוש תיקון העניין תוקן.

ורד סויד: שוב העבודה בעניין, ותכף דוקטור ישראלה בן אשר תוסיף לנו.

מאירה בסוק: אם זה היה גבר הוא היה מקבל דרגה של מנהל מחלקה, גם לא היה עושה עוד עבודה אבל מאחר ומדובר באישה - - -

ורד סויד: אם תשאלי על השאיפה שלי, לא אני כתבתי את החוק בתקופה שלי, השאיפה שלי שזו תהייה משרה מלאה ובתקציב.

עדנה סבאג קריבוי: הבעיה העיקרית היא לא כל כך הדרגה, גם היא בעיה איומה ונוראה, הבעיה העיקרית שעל פי החוק צריך לתקצב את פעילות היועצת והיא אמורה להיות כפופה לראש הרשות.

עדנה סבאג קריבוי: כולנו יודעים כמה קשה להניע משהו מחדש, הוא איננו, מה שקורה שלרוב היועצות אין פגישות עבודה עם ראש הרשות, ולרוב היועצות אין סעיף תקציבי.

עדנה סבאג קריבוי: פשוט מזלזלים בחוק.

עדנה סבאג קריבוי: מי שיזמה את החוק היא אחת שישבה לפנייך חברתנו, עוד בזמן יעל דיין, אני הייתי בישיבה החגיגית הזאת, ממרומי גילי אני מלווה בהמון רשויות, ברשות שלי זה לא קיים אבל בהרבה רשויות אין להם אפילו סעיף תקציבי.

עדנה סבאג קריבוי: אני שואלת מי אמור לאכוף ואיך אנחנו נסייע שב- 255 רשויות לדאוג שאכן תהייה אכיפה, שיהיה סעיף תקציבי.

עדנה סבאג קריבוי: זה לא שכל אחת צריכה לפנות אישית אליך ולבקש לעזור לה עם הדרגה.

עדנה סבאג קריבוי: זו בדיחה.

עדנה סבאג קריבוי: צריך שיהיה מערך שיאכוף את כל הנושא.

עדנה סבאג קריבוי: אי אפשר לחוקק חוק ולא לדאוג לקיים אותו למרות שיוצאים חוזרי מנכ"ל.

ציפי חוטובלי: הבעיה מתחילה עם זה שאין סעיף תקציבי.

עדנה סבאג קריבוי: על פי חוק אמור להיות סעיף תקציבי.

כותר אלסנע: יש, אבל לא נותנים.

ישראלה בן אשר: אני מבקשת להתייחס כי אנחנו הובלנו את השינויים של החוק.

ישראלה בן אשר: ראשית היה כאן מאבק מאוד גדול, אנחנו דרשנו בגלל הנושא של כפל תפקידים, דרשנו שיועצות תוגדרנה על פי גודל הרשות – זה מקובל בהרבה מאוד תחומים אחרים, כדי שברשויות גדולות יועצת לא תעשה כפל תפקידים כי זה פשוט אבסורד, היועצת של תל אביב, היועצת של ירושלים בזמנו.

ישראלה בן אשר: אני באתי מראשון לציון כשהייתי בין הבודדות והיחידות עם משרה יחידה ומלאה, אני זוכרת שעדנה התקשרה אלי ורצתה עידוד בנושא - - -

עדנה סבאג קריבוי: ואז היא שלחה לי מכתב, בזמנו היה יעקב טרנר ראש העיר שנתן לי משרה מלאה.

ישראלה בן משה: אבל זה ממש לספור באצבעות כף יד אחת יועצות שמכהנות בתפקיד יחיד ומלא.

ישראלה בן משה: אני חושבת שזה תפקיד שדורש את זה.

ישראלה בן משה: אני חושבת שאחת הבעיות שהיו לנו בשינוי החוק היה שמשרד האוצר התנגד לתחום של הגדרת יועצת על פי גודל הרשות שתקבל תפקיד יחיד.

ישראלה בן משה: הבעיה השנייה, כן ישנו שינוי בחוק פקודת העיריות ו/או המועצות המקומיות שחייב להיות סעיף נפרד ליועצת, כמובן שהחוק לא מגדיר סכום כספי - -

ציפי חוטובלי: זאת בדיוק הבעיה וזה המקום שנשאר - - -

ישראלה בן משה: זה בדיוק מה שאני אומרת, זה היה מאבק עם האוצר להגדיר איזה סכום.

ישראלה בן משה: כרגע ישנו השינוי רק שהשינוי הזה לא מוכר כי הוא לא מופיע ליד 'חוק היועצות' הוא מופיע בפקודת העיריות והרבה מתעלמים ממנו וזה בורח החוצה למרות שהוא צריך להיות חוק.

ישראלה בן משה: הדבר הנוסף זה הדרגה, גם כאן היה מאבק מאוד רציני והאוצר החזיר אותנו חזרה לוועדה, דרשנו שהדרגה של היועצת, כי בחוק הבסיסי היה כתוב "אחת מארבע הדרגות הבכירות הנהוגות".

ישראלה בן משה: כאן האוצר התנגד ודרש, ובסוף הייתה פשרה על מינימום מנהלת מחלקה.

ישראלה בן משה: מינימום.

ישראלה בן משה: גם כאן מאוד משמעותית הגדרת התפקיד, זה פונקציה של שכר, פונקציה של תפקיד, ופונקציה של עוד הרבה דברים.

ישראלה בן משה: דרך אגב היום הממונה על השכר ברגע שהוא מאיים על כל הרשויות הם בכלל לא רוצים לגעת.

ישראלה בן משה: כמו שאתן שומעות נמצאות כאן יועצות שא' לא נתנו להן את הדרגה הנוספת למרות שהחוק מאפשר שאם מדובר בכפל תפקידים לקבל דרגה נוספת על הדרגה הקיימת.

ישראלה בן משה: במקומות אחרים מסרבים או שיש מאבקים מקומיים על ההגדרה כמנהלת מחלקה למרות שזה נמצא בחוק.

ישראלה בן משה: כמובן הנושא של ריבוי תפקידים שלא מאפשר הקצאות תקציבים כמו שצריך, זמן כמו שצריך, ועוד הרבה דברים אחרים, וזה למרות התיקון ב-2008.

ישראלה בן משה: זה דבר שהוועדה כאן צריכה לזכור ויתכן שצריך ליזום תיקוני חקיקה נוספים כדי לנסות לתקן את מה שאז לא הצלחנו להעביר.

ציפי חוטובלי: זאת באמת הנקודה שצריך לבטל את כפל התפקידים.

ישראלה בן משה: אנחנו מאוד נשמח ולכן אנחנו פה.

עדנה סבאג קריבוי: לפחות בערים הגדולות עם 200,000 תושבים, לא יכול להיות שמישהי שיש לה עוד תפקיד תהייה גם היועצת.

עדנה סבאג קריבוי: ממנים אותה והיא לא עושה שום דבר.

עדנה סבאג קריבוי: קחו למשל את הדוחות שעל פי חוק הם צריכים להגיע אליך ולורד סויד.

עדנה סבאג קריבוי: השנה הגיעו 41 דוחות מתוך 250 רשויות.

ורד סויד: וזה יותר מכל שנה.

עדנה סבאג קריבוי: את פנית ובת שבע פנתה, אבל עדיין זו זילות של החוק.

עדנה סבאג קריבוי: לא מקיימים את החוק.

ציפי חוטובלי: בבקשה חבר הכנסת זאב בילסקי שהגיע לכבד אותנו בנוכחותו.

זאב בילסקי: תודה היושבת ראש, אני פשוט אאלץ לעזוב עוד מעט.

זאב בילסקי: ראשית אני רוצה להודות לך על המעורבות שלך בנושאים החשובים האלה ולורד סויד שאני מכיר אותה שנים, פשוט להסתכל ולראות מה עושים כאן שנה אחר שנה - - -

מיכל יודין: רוצים שיהיה פחות ושיקרה יותר.

זאב בילסקי: נכון, אבל צריך לראות גם את החצי הכוס המלאה.

זאב בילסקי: אגב, גבירותיי ואדוני, הכניסו אותך לכאן.

זאב בילסקי: בכל אופן אני חושב שהעבודה שנעשית כאן היא נפלאה, באמת כשאתה מסתכל ורואה את כל הנקודות שהרשות מקיפה ונוגעת בהן ומקדמת, זה דבר חשוב.

זאב בילסקי: אני באתי לכאן כדי להתנדב לעזור לכם בנושא של הרשויות המקומיות ולכן חושב שאנחנו נוכל לעזור.

זאב בילסקי: ראשית אני אקח את הרשימה של כל אותן שלושים רשויות מקומיות ששכחו למנות, כמובן הם רצו ולא יצא להם, כדי לדבר איתם ולנסות לשכנע אותם שכדאי להם למנות.

זאב בילסקי: אני גם חושב שכדאי לעשות, גברתי היושבת ראש, איזה כנס כאן בכנסת של כל אותן נשים ולעלות את זה לרמה כזאת שראשי הערים יבינו שלמעשה היועצת הזאת היא לא איזו סתם אחת ושצריך להיפתר מזה ולתת לה כמה שעות ואיך שהוא להעביר את העניין רק כדי לצאת ידי חובה עם החוק, אלא שהוא יראה פתאום שהיא מוזמנת לכנס ושבכנס יבואו שרים, ניתן להם את התחושה שהן חשובות.

זאב בילסקי: נעשה את זה יחד עם השלטון המקומי, אני כמובן אתרום את חלקי לעניין הזה.

זאב בילסקי: לגבי ההצעה שלך הנכונה, לא צריך ללכת על הכל כי באמת יש ערים קטנות שאין הצדקה להגיד שדבר ראשון תעשה, תקן את זה.

זאב בילסקי: צריך באמת ללכת על הגדולות.

זאב בילסקי: יש 15 רשויות שאנחנו קוראים להם 'פורום החמש עשרה'.

זאב בילסקי: מי שרוצה להשתייך למועדון המכובד של 'פורום החמש עשרה' לפי דעתי אחד התנאים הוא שיש לו משרה מלאה ולא גם וגם, ולא פה ופה.

זאב בילסקי: אלה אנשים שגם יכולים להרשות לעצמם את זה וזה גם נכון בגלל הגודל.

זאב בילסקי: אני רוצה לברך אותך ורד, אני חושב שאת עושה עבודה נפלאה ואני אשמח מאוד לסייע.

זאב בילסקי: אחד היתרונות של האופוזיציה הוא שאתה לא עסוק כל כך, כל מה שתצטרכי ממני אעשה בשמחה.

זאב בילסקי: תודה.

ציפי חוטובלי: תודה רבה חבר הכנסת זאב בילסקי.

ציפי חוטובלי: תרמת מאוד.

ציפי חוטובלי: אני מציע שהיועצות שיושבות כאן, עדנה וישראלה, ישראלה אני פונה אליך כדי להגיד בהזדמנות הזאת, אתן מכירות בעצם את הצרכים של התפקיד, אתן מכירות את החסרים, אני מציעה שתגישו לנו רעיון עם הצעה מסודרת איפה אנחנו יכולים לתקן, אם זה בחקיקה אם זה בפניה לשר הפנים.

כותר אלסנע: ברשותך אני רוצה להוסיף לגבי משרה רק ברשויות הגדולות.

כותר אלסנע: ההרגשה היא, אני מרשות קטנה אבל בפועל העשייה של אותם דברים הם באותו מאמץ ובאותן שעות.

עדנה סבאג קריבוי: הקטע הוא הסיכוי, אין סיכוי שרשות קטנה תיתן משרה מלאה לעובדת.

עדנה סבאג קריבוי: אם אנחנו לפחות נשיג שברשויות מעל 150,00 תהיינה עובדות משרה מלאה אז השגנו.

עדנה סבאג קריבוי: זה נקרא 'שיטת הסלמי'.

עדנה סבאג קריבוי: אם נלך על העניין שכל היועצות תהיינה במשרה מלאה יפילו אותנו ונגמר הסיכוי.

עדנה סבאג קריבוי: אני לא רוצה שיפילו אותנו.

כותר אלסנע: לא ללכת רק על גודל הישוב.

כותר אלסנע: לא ללכת מההתחלה על זה.

כותר אלסנע: חצי משרה?

נועה בן שבת: בהקשר של היועצות, ראשית בפועל למה מקודש רוב התפקיד?

נועה בן שבת: ממקצת הקשיים שאנחנו שומעים כאן, החלק המוקדש לתפקיד הנוסף של היועצות, למה מוקדש עיקר התפקיד, מהם בפועל הקשיים מעבר לקשיים הפרוצדוראליים ?

ישראלה בן משה: ניסינו להגדיר בשינוי החקיקה, דווקא לראשונה יש הגדרה ברורה יותר של היועצת.

ישראלה בן משה: אם אנחנו רוצות לתאר את זה פלסטית, למעשה יועצת צריכה לעשות את הכל מכל כי היא אדם אחד בתפקיד או בחצי תפקיד שיש לה, אין לה כוח עזר.

ישראלה בן משה: למרבית היועצות אין אפילו מזכירה ואין מישהי נוספת שתעזור לה והיא אמורה לעבוד גם על הפן של שינוי מדיניות ועבודה פנים ארגונית, וגם על הפן של כלל היושב או כלל הגברים והנשים בישוב שזה בעצם הרבה פעמים גם עשייה בפועל כמו קצינת חינוך וקצינת בידור, קורסים ועוד כמה תפקידים.

ישראלה בן משה: זה משהו מאוד מורכב, מאוד רחב.

ישראלה בן משה: לכן אנחנו אומרות שזה תפקיד מקצועי שמצד אחד לא מתייחסים אליו כאל תפקיד מקצועי, ולא נותנים לו את הכלים הנכונים בתוך הרשויות המקומיות.

ישראלה בן משה: בגדול ובהכללה, לא שרשות מסוימת לא מקצה או לא נותנת, באופן כללי זה מאוד מאוד קשה.

ישראלה בן משה: כמו שאמרתי במיוחד כשהיועצת עובדת לבד ויחידה.

ישראלה בן משה: למשל בנושא של חוות דעת מגדריות גם אנחנו על פי חוק צריכות לעשות את זה, זה על פי השינוי.

ישראלה בן משה: אנחנו כמעט לא מגיעות לזה וגם לכל מיני שינויים אחרים שהם שינויים מבנים ומדיניות בתוך הרשויות, זה משהו שלא פשוט לעשות אותו.

ישראלה בן משה: לכן הזמן שאנחנו צריכות להקדיש לכל הדברים האלה הוא מאוד גדול.

ישראלה בן משה: בין היתר אנחנו יושבות בוועדות של מכרזי כוח אדם, שמעתם את הבעיה שבחלק מהרשויות היועצת היא חלק אינטגראלי של הוועדה, יש רשויות שהיא פשוט רק משקיפה.

ישראלה בן משה: למעשה אנחנו צריכות להיות מוזמנות לכל הוועדות שמתקיימות – ברור שזה בלתי אפשרי.

ישראלה בן משה: אנחנו צריכות להיות מוזמנות לישיבות ההנהלה והמועצה -גם זה דבר בפני עצמו.

ישראלה בן משה: אם תיקחו את הזמן שצריך להקדיש לכל הדברים האלה תמצאו שהוא מאוד מאוד רחב, הוא מאוד מאוד גדול ללא הכלים המעשיים בשטח.

עדנה סבאג קריבוי: חברת הכנסת ציפי חוטובלי אני רוצה להסביר.

עדנה סבאג קריבוי: תעייני בחוק, הוא מדהים, באמת מדהים ישבנו בזמנו עם נדיה חילו שהייתה הממונה עלינו בשלטון המקומי, הוא מנוסח נהדר.

עדנה סבאג קריבוי: העניין שאין אכיפה שלו.

עדנה סבאג קריבוי: אם היא מנהלת מחלקה – בכל רשות מקומית למנהל מחלקה יש מזכירה – ליועצת אין מזכירה, בחלק כן, לי יש בת שירות ויש חלק שיש להן שתיים, לרוב היועצות לצערי אין להן.

עדנה סבאג קריבוי: העניין הוא שצריך שמישהו יבדוק שהחוק הנהדר הזה אכן מיושם.

עדנה סבאג קריבוי: זאת הנקודה, לבדוק שהוא אכן מיושם בכל הרשויות.

עדנה סבאג קריבוי: מכאן תצא תורה, מכאן יהיה אפשר לצאת לעבוד, לא צריך כרגע לרוץ ולתקן את החוק אלא לבדוק שהוא אכן מיושם.

ציפי חוטובלי: זה תפקידה של הרשות.

מיכל יודין: צריך יותר נשים ברשויות ערים.

מיכל יודין: נשים נותנות תקציבים, ראו מקרה יעל גרמן – מינהל נשים, תקציב הוגן, המועצה האזורית בערד - - -

עדנה סבאג קריבוי: גם ראש הרשות שלי שהוא גבר, הוא צעיר, הוא חריג, הוא נותן תקציבים.

עדנה סבאג קריבוי: אני דואגת לאחיותיי שלידי שאין להן תקציב.

עדנה סבאג קריבוי: בנגב לכל היועצות אין תקציב מלבדי.

עדנה סבאג קריבוי: אני יושבת כאן ומייצגת את חברותיי האחרות.

ורד סויד: בת שבע מרכזת אצלנו את הטיפול, אולי כדאי שתוסיף קצת.

בת שבע אפרים: תודה.

בת שבע אפרים: אני רוצה לומר שבשנים האחרונות אני עובדת הרשות, ברמה האישית הייתי שותפה מתקופת יעל דיין ועד לשינוי החוק, ומסביב לשולחן הזה ישבתי בישיבות רבות.

בת שבע אפרים: כפי שנאמר יש חקיקה, אין אכיפה, בכל רשות מתנהלת באופן שונה וזה תלוי בראש הרשות וזה תלוי במגוון הפוליטי, בלשון המעטה איך מתנהלים הדברים ואיך ממנים יועצת.

בת שבע אפרים: גם אם היא עוברת מכרז ויש אישורים, היא עברה מכרז אבל יש כאלה שמשמיטים את המשפט הזה ואז אנחנו צריכים להתעמת ולשאול שאלות.

בת שבע אפרים: יש מקומות שמקציבים תקציב מאוד יפה.

בת שבע אפרים: בדוח שהכנתי בדוח היועצות ממש רואים שחור על גבי לבן שאין הלימה בין התקציב למספר הנפשות החיות בישוב, בין התקציב לבין המשתמשות.

ציפי חוטובלי: תציגי את שמך לפרוטוקול בבקשה.

בת שבע אפרים: שמי בת שבע אפרים ואני עובדת כמרכזת את התחום המוניציפאלי ברשות לקידום מעמד האישה, הייתי סגנית ראש מועצה בני שמעון, ולפני היותי עובדת ברשות עבדתי אצל המשנה לראש הממשלה לענייני נגב-גליל כיועצת שלו בנושא נגב ונשים בארץ.

בת שבע אפרים: לכן נושא נשים צמח איתי מאז הולדתי.

ורד סויד: בת שבע אולי תספרי לנו איזה אכיפה את עושה בנושא.

בת שבע אפרים: בנושא הזה באופן אובססיבי אני בקשר עם ראשי רשויות, עם מזכירי רשויות, עם סגנים ועם כל בעל תפקיד ברשות.

בת שבע אפרים: שוב, עצם מהיותי בתפקידים האלה יש לי את ההכרות האישית, הגיאוגרפית והכרות עם הפונקציות שעומדות מאחורי תארי התפקידים האלה, קל לי יותר לגשת להם ולומר, ולעיתים גם לנסוע לראותם באירוע מסוים שהם נמצאים, אני חושב שיש את הקשר הישיר.

בת שבע אפרים: לדוגמה אברהם קאלצ'י ראש הרשות שקורא לי בתי, בתי, בתי, קל לי יותר לדבר אליו ולבקש שיעזור - - -

קריאה: הוא נותן כסף?

בת שבע אפרים: הוא רוצה כסף כדי למנות ואני אומרת שאני לא יכולה.

ציפי חוטובלי: אני רוצה לעצור כאן כי באמת הנושא של היועצות דורש התייחסות מיוחדת.

ורד סויד: אני רוצה להוסיף, פנינו למשרד הפנים ואנחנו מקבלים את העזרה של הגורמים הבכירים ביותר, שפיצר מטפל בתחום של הדרגות וכל פנייה שלא מטופלת אני מבקשת שהיא תעבור גם דרכנו, היא נבדקת לעומק.

ורד סויד: אותו דבר בנושא של המינוי, משרד הפנים עזר לנו בחריש עמוק למנות בכמה שיותר מקומות.

ורד סויד: עבורי זו השנה הראשונה ברשות, אני מרגישה כן התקדמות מאוד גדולה בנושא היועצות גם בקבלת מספר דוחות וגם בתכנים, גם בהקמתו של איגוד היועצות בראשותה של אורנה מגר.

ורד סויד: אני כן רואה שיש שינוי.

ורד סויד: אני טוענת שאם אנחנו הולכים ודורשים דברים, אני לא הייתי מחלקת את הבקשה לישוב קטן ולישוב גדול כי יש ישובים קטנים, אני מאוד מחוברת לשטח ואני כל ערב בישוב אחר, יש ישובים קטנים מועצות אזוריות, חוף אשקלון וכל מיני מקומות שיש שבהם עשייה מדהימה ולא נוכל להגיד לאותה אישה שהיא לא תקבל תקן או תקציב.

ורד סויד: זה צריך להיות משהו אחיד אם אנחנו מאמינים שכל בעל מקצוע בעירייה או ברשות צריך לייצג את הפרופסיה בפני עצמה –גם כאן, גם ללקיה יש אותן זכויות שמגיע לישוב גדול יותר.

ורד סויד: חשוב לי שנלך כאן על המכלול.

ציפי חוטובלי: הבעיה שבדברים האלה תפסת מרובה לא תפסת.

ורד סויד: זאת הייתה הבעיה שהתפשרו והפשרה הזאת הולידה את המצב הזה.

ורד סויד: השנה הזאת אני נלחמת ואומרים לי "זה החוק" הוא לא מחייב.

ישראלה בן משה: ורד אנחנו עשינו את הטנגו הזה פעמיים בוועדה וזרקו אותנו החוצה מהכנסת, הגענו למליאה - - -

ורד סויד: אותנו אי אפשר לזרוק, אני לא מכירה עוד הרבה, לא יזרקו אותנו, אנחנו ביחד ואנחנו נעשה את זה.

עדנה סבאג קריבוי: אני מלווה את היועצות בנגב ומרכזת אותן ויוזמת עבורן את קורס היועצות החדש שביקשתי ממך להוריד לנגב והבעת הסכמה, אני מודה לך מראש.

ורד סויד: לא הבעתי הסכמה, אמרתי שיכולים להתמודד בכל הארץ, רשמתי את זה כתנאי שניתן להתמודד בכל הארץ ולא במרכז.

ורד סויד: זו החלטה של הגוף שיזכה, נפנה אליו כשהוא יזכה.

עדנה סבאג קריבוי: אני רוצה לומר שלא יתכן שאני אראה לידי יועצת שאין לה תקציב ואין לה דרגה, חברתי כאן לה אין תקציב ולא קיבלה דרגה.

עדנה סבאג קריבוי: העניין שלפנות אליך ואז לשפיצר הוא קטע מצוין וטוב שאמרת לנו עכשיו.

ורד סויד: הפנייה לשפיצר היא כשאני עוקבת אחריה ואני מחויבת.

ורד סויד: כל פניה שקיבלתי השנה מלבד מקצועות כמו הוראה ונדמה לי שגם עבודה סוציאלית וכמה מקצועות נוספים שזה בלתי אפשרי מאחר והם בדירוג אחר.

ורד סויד: כל פניה שהייתה טופלה, אלא אם מישהי שהיא בחוזה אישי, ויש יועצות שהן עם תעודת הוראה ודירוג ההוראה שונה, אלו מקרים פרטניים.

עדנה סבאג קריבוי: אמרתי שאין בעיה, קודם ליישם את החוק הנהדר שקיים.

ציפי חוטובלי: אנחנו מתקרבים לקראת סוף הדיון.

ציפי חוטובלי: את הדוח בדבר יישום סעיף 6ג' 1 חוק שיוון ובעצם כל הנושא של ייצוג הולם, זה נושא שהייתי רוצה שנדבר עליו והנושא הנוסף זה התקציב.

ציפי חוטובלי: יש כמה תכניות שהועדה כאן קיבלה תקציב באופן חגיגי, לנושא המאבק בזנות ואלימות ובנושא של אלימות מינית.

ציפי חוטובלי: הייתי רוצה לשמוע אם יש מיצוי של התקציב הזה.

ורד סויד: אני רוצה לומר מילה, לפני שסיימנו את הדוח על פרויקט ייחודי שעשינו דווקא בעיר שלך ברחובות.

ורד סויד: אחד הדברים שמצאנו לנכון זה שאת הנשים מנסים למחוק מההיסטוריה.

ורד סויד: ההיסטוריה נכתבת על ידי מנצחים ואם תסתכלו על שמות הרחובות בארץ תמצאו שאין כמעט שמות על שם נשים.

ורד סויד: הוצאנו פנייה לראשי רשויות לוועדה שמות להכניס את הנושא של נשים.

ורד סויד: בפסטיבל סרטי נשים שמתקיים ברחובות ביחד עם הנשים שמובילות אותו קיימנו לראשונה פרויקט של נשים מייסדות.

ורד סויד: יש שני רחובות בעיר רחובות שקרויים על שם נשים שהקימו את העיר, נשים משתי עדות שונות, עם סיפור חיים פמיניסטי מדהים.

ורד סויד: היוצרות יצרו עליהן סרטים שהוקרנו במרכז העיר.

ורד סויד: נערך פסטיבל עם צפייה של קהל גדול.

ורד סויד: מאוד חשוב לנו בנושא הזה לקחת את זה לסדר היום כי העשייה של נשים ענקית ועצומה.

ורד סויד: למשל אם תשאלו על שמות חברות הכנסת בכנסת הראשונה תגלו שהציבור לא זוכר, לוחמות לשחרור הגטו ובכל מקום לא זוכרים.

ורד סויד: יחד עם המאבקים שלנו של הווה דרשנו גם מהשירות הבולאי לעשות אחת לשנה בול בנושא נשים.

ורד סויד: קיבלנו את זה ותיערך תחרות או קבלת הצעות.

ורד סויד: אנחנו מאוד רוצות ללכת על הכיוון כי זה המודלים שיהיו לדורות הבאים.

ישראלה בן אשר: אני רק רוצה לציין שבשנת 2002 יזמתי בראשון לציון, יש לנו שכונה שנקראת בנות חייל עם שבעה עשר רחובות עם שמות נשים שעשו למען מדינת ישראל.

ישראלה בן אשר: זאת הייתה ירית פתיחה.

ישראלה בן אשר: כאן אני פונה ליועצות לפנות לוועדות שמות, יש להם קריטריונים כמו רמטכ"ל לשעבר, ראש ממשלה לשעבר.

ישראלה בן אשר: אמרתי שיש לנו ראש ממשלה אחת שהיא אישה והשאר גברים כך שבחיים לא נגיע לזה.

ישראלה בן אשר: אפשר לעשות את זה ואנחנו עשינו את זה כבר בשנת 2002.

ישראלה בן אשר: דווקא משרד החינוך מציין את זה שיש רחובות ושכונה שלמה.

עדנה סבאג קריבוי: רוביק דנילוביץ אישר לנו בוועדת שמות חמש ככרות על שמות תנועות נשים ושכונה שלמה רק עם שמות של נשים, זה היה בעקבות מה שישראלה עשתה.

ורד סויד: זה חלק מרכזי בתפקיד.

ורד סויד: הרבה פעמים אנחנו רואות רק תקציב, אבל המהפכה קורת בשיח הציבורי ובהרבה מאוד פרויקטים.

ורד סויד: בנוגע לתקציב, התקציב של הרשות נוצל ב- 2010 במלואו מה שלא קרה בשנת 2009 וחזרו תקציבים לאוצר.

ציפי חוטובלי: מה תקציב הרשות?

ורד סויד: בשנה הקודמת בשנת 2010 התקציב של פעילות הרשות עמד על 1,765 מיליון שקל, לאחר תוספת תקציבית שקיבלנו בסכום של 250,000 שקלים.

ורד סויד: הוא נוצל עד תום.

ורד סויד: אני רוצה שתבינו שנצל תקציב בכל הליכי מכרזים וכל האישורים זה דבר מאוד לא פשוט, סיפרתי לכם ששנה קודם החזירו חלק מאוד משמעותי מהתקציב.

ורד סויד: בנוגע התכניות הבין משרדיות, גם שם השנה לראשונה ב- 2010 נוצל כל התקציב של התכניות הבין משרדיות, גם במשרד הרווחה, גם במשרד החינוך וגם במשרד הבריאות.

ורד סויד: השנה זה יעשה כך.

ורד סויד: השנה גדל התקציב שלנו פי שתיים וחצי.

ורד סויד: אנחנו נהייה חייבות לנצל אותו כי אנחנו רוצות להמשיך להגדיל תקציבים.

ורד סויד: שאלת אותי על כוח אדם, תמיד אשמח שהאוצר יקצה עוד תקנים, אם להגיד לך את האמת, הזירה הקשה ביותר בתחום כוח האדם זה לעבוד מול המכרזים ומול הבירוקרטיה וכל הדברים האחרים.

ורד סויד: התקנה למיזם משותף עד לפני שבוע הייתה מוקפאת, בכל הדברים שעובדים עליהם העבודה הבירוקרטית היא מאוד לא פשוטה.

ורד סויד: הרשות היא לא רשות סטטוטורית ועצמאית אלא אנחנו כופפים לוועדות מכרזים, אנחנו יחידת סמך במשרד ראש הממשלה.

ורד סויד: אנחנו עושים את הכל, יש לנו צוות מצוין שעושה ממש ללילות כימים, הוא עובד הרבה מאוד שעות ושותף מלא ואחראי להצלחה, אני גאה בו.

ציפי חוטובלי: אני ארצה שנשמע על ייצוג הולם.

ורד סויד: את הנושא הזה תציג לנו רותי הורניק, סעיף 6ג'.

רותי הורניק: אני עובדת ברשות ומופקדת על ייצוג הולם לנשים בדרך כלל.

רותי הורניק: הוראת החוק סעיף ג' 1 ל'חוק שווי זכויות האישה', קובע שלא רק שחייב להיות ייצוג הולם אלא גם שהרשות צריכה לקבל דיווחים מכל הגורמים הממנים בנוגע להקמת גופים חדשים, מועצות, וועדות, צוותים לעיצוב מדיניות לאומית, שמתמנים על ידי שר, סגן שר או המנכ"ל או הממשלה.

רותי הורניק: כל אלה חייבים בדיווח מראש לרשות לקידום מעמד האישה לפני שהגוף המוקם מתחיל לפעול וזאת כדי שהרשות תוכל להביע דעתה לגבי אחוז ייצוג המגדרי.

רותי הורניק: עד מרץ 2010 לא היו דיווחים למרות שפעמיים בשנה ואפילו שלוש אנחנו מתזכרים את כל הגופים הממנים, זה לא הצליח למרות שגם היועץ המשפטי לממשלה התגייס לעזרתנו וגם נציב שירות המדינה, כולם הוציאו מכתבים, לבקשתנו, אל הגורמים הממנים.

רותי הורניק: רק במרץ 2010 בפעם הראשונה התחלנו לקבל את הדיווחים שהיו צריכים להגיע.

רותי הורניק: רק במרץ 2010 בפעם הראשונה הגיע דיווח לפני שהצוות התחיל לפעול, זאת הייתה המועצה הלאומית המייעצת להשבת רכוש יהודי, זה היה במשרד ראש הממשלה כי הם רואים אותנו כל הזמן, וורד סויד מנדנדת להם כל הזמן כשמקימים גוף צריך להודיע לפני שהוא מתחיל לפעול.

רותי הורניק: במהלך 2010 דווחו עוד חמישה גופים בסך הכל, נציין לטובה את משרד ראש הממשלה, משרד המשפטים, משרד התרבות והספורט ואת המשרד לבטחון פנים.

רותי הורניק: אלו המשרדים שדיווחו כדין על הקמת גופים חדשים בטרם התחילו לפעול.

רותי הורניק: כמובן שבגופים האלה היו נשים ולא היה צורך שנתערב למרות שלא תמיד מספר הנשים היה בייצוג מספק.

רותי הורניק: כמובן שאנחנו עוקבים לא רק אחר אלה שמדווחים לנו אלא גם מחפשים את אלה שלא דווחו, כל הזמן בודקים גם בילקוט הפרסומים, גם בסדר היום לישיבת הממשלה, גם בהחלטות הממשלה שמתפרסמות, בהודעות לעיתונות וגם פונות כשנודע לנו בדרכים אחרות, פונות לגורם הממנה כדי שידווח לנו על הרכב הגוף.

רותי הורניק: כך מצאנו עוד כעשרה גופים שקמו במהלך 2010, היו כאלה שהיו בהם אפס נשים ופנינו אליהם.

ציפי חוטובלי: מה עושים במצב שבו הגוף לא ממנה?

ציפי חוטובלי: למשל משרד המשפטים, הוועדה המייעצת לעניין מינוי מנהל בית הדין רבני, אישה אחת - -

ורד סויד: בפעם הראשונה.

רותי הורניק: זה משמעותי מאוד כי פעם ראשונה בהיסטוריה מונתה אישה בוועדה כזאת, ראינו בזה כחלק מההישג.

ורד סויד: היו לנו פניות יחד עם המחלקה המשפטית.

ציפי חוטובלי: למשל וועדת טירקל שלא דיווחה.

ורד סויד: גם שם אנחנו התרנו והעלנו את הדברים והיועצת המשפטית של משרד ראש הממשלה כתבה חוות דעת מאוד ברורה שמתנגדת לנושא של אי מינוי אישה.

רותי הורניק: בדוח שמונח לפניכם יש פירוט של וועדת טירקל שנעשו מאמצים אדירים להביא למינוי נשים או אישה, גם עמותת "איתך" עשתה הרבה אבל גם זה לא עזר וגם כשבית המשפט פסק שחייבת להיות אישה.

רותי הורניק: הוועדה סיימה את עבודתה מבלי שמונתה אישה.

רותי הורניק: אבל בכל זאת ארבעת הבג"צים שהיו בשנים האחרונות כנראה כן השפיעו ואנחנו רואים גידול באחוז הנשים המתמנות לוועדות ולצוותים לייצוג מדיניות לאומית.

רותי הורניק: בדוח שלפניכם את יכולים לראות את הטיפול שלנו בכל וועדה שהוקמה בהתאם לכמה נשים מונו בה.

רותי הורניק: כשאין נשים בוועדה אנחנו מיד פונים לגורם הממנה ומתחילה התכתבות.

רותי הורניק: הבאנו גם את התכתובות של הפניות שמבקשות להזכיר שיש חובה לייצוג הולם לנשים בכל מסגרת.

רותי הורניק: לפעמים אנחנו מקבלים התנצלויות שזה לא התאפשר, למשל בוועדה הבדיקה לאסון הרכבת מ- 5 באוגוסט שהתמתנה למחרת ועדיין עם אפס נשים וחמישה גברים.

רותי הורניק: קיבלנו תשובה לאחר שפנינו בעניין הייצוג הלא הולם, קיבלנו תשובה שהיה צורך בכוחות מקצועיים ושזה היה מאוד מאוד דחוף להגיש מיד.

ציפי חוטובלי: וזה בדיוק המקום של המאגר.

ציפי חוטובלי: המאגר אמור לשרת את הצורך הזה וכדי שלא יהיה תרוץ.

ורד סויד: לכן אנחנו עושים שיווק מאוד אגרסיבי.

ורד סויד: הופענו גם לפני פורום המנכ"לים באופן כולל ובפני כל מנכ"ל באופן אישי.

ורד סויד: לפעמים חלק מהוועדות מתמנות על ידי בעלי מקצוע, ראש רשות המיסים, נציב זה וזה - - -

ציפי חוטובלי: כל גורם ממנה שפונה לרשות לקידום מעמד האישה כדי לקבל המלצות מקבל?

רותי הורניק: זה מה שאנחנו מנסים לעשות, אנחנו פונים בעקבות מינויים כאלה לגורם הממנה ומתזכרים אותו שיש לנו מאגר של מועמדות.

ציפי חוטובלי: יש סנקציות?

שירלי הרמולין: אני רוצה לומר כהשלמה, הוועדה הזאת יושבת בנושא של וועדות חקירה, ייצוג הולם בוועדות חקירה, אחד הנושאים שעלה היה באמת הנושא של שיניים, אכיפה וכלים כדי שלא יצטרכו לרדוף, זה אבסורד, זה מקומם וזה פשוט לא לעניין.

שירלי הרמולין: מה שצריך לעשות כשגוף שלא הודיע, פשוט שהמינוי יבוטל, זה מה שצריך לעשות וכך הם לא יצטרכו לרדוף וזה יהיה כמו שצריך.

שירלי הרמולין: אני חושבת שזה כלי שחייב להיכנס.

ציפי חוטובלי: יש עכשיו הצעת חוק של חברת הכנסת דליה איציק שמדברת על כך שגוף שלא ימנה אישה יבוטל.

שירלי הרמולין: בטל, יבוטל ושיהיה חסר תוקף.

שירלי הרמולין: זה מה שצריך לעשות.

קריאה: רק בוועדות חקירה?

נועה בן שבת: כחלק מהדיונים לקריאה קריאה שנייה ושלישית ידונו גם על הנושא של 'חוק שיווי זכויות האישה' בנושא הזה.

נועה בן שבת: עדיין לא ברור אם זה תוקן ברמה של ביטול המינוי או ברמה שתהייה חובה לפנות לרשות מראש ושאי אפשר יהיה למנות.

נועה בן שבת: הנושא עוד ידון בוועדה.

ציפי חוטובלי: ענת טהון אשכנזי בבקשה.

ענת טהון אשכנזי: בקצרה.

ענת טהון אשכנזי: בהמשך לדוח שהגשנו.

ענת טהון אשכנזי: ראשית אני חושבת וכפי שנאמר אחרי ארבעה בג"צים ובג"צ טירקל בשיאו שנפרץ איזה סכר, כפי שאנחנו רואות יש בהחלט שינוי במגמה וממונות נשים, כמעט בכל ועדה ממונה אישה.

ענת טהון אשכנזי: זה פרץ איזה סכר אבל צריך להתחיל להמשיך את המגמה הזאת בכמה כיוונים.

ענת טהון אשכנזי: האחד, קודם כל להגדיל את הייצוג כדי שיהיה ייצוג הולם.

ענת טהון אשכנזי: הנושא של מגוון למעשה בכלל לא הועלה, כלומר אם הסכר הוא רק לגבי ייצוג נשים מסוג מאוד מסוים - - -

ורד סויד: אבל זה לא במנדט של הרשות.

ענת טהון אשכנזי: סעיף 6(ג)1 קובע ייצוג הולם לנשים ממגוון קבוצות האוכלוסייה.

ענת טהון אשכנזי: אני חושבת שהדבר הראשון שצריך לעשות כאשר יש פילוח של ייצוג נשים, צריך לראות אילו נשים ממונות.

ענת טהון אשכנזי: כבר בדוחות שלנו לבדוק, מאחר ואנחנו יודעות שזה כמעט ולא מיושם, בכל זאת לבדוק ולהוכיח שזה לא מיושם.

ענת טהון אשכנזי: כאשר מדובר על דיווח, שוב, מדווחים לכם על מינוי של נשים גם כשיש כבר נשים, לדווח איזה נשים, באיזה אופן עולה נושא של מגוון בשיפוט של הוועדות.

ענת טהון אשכנזי: דבר נוסף שאני מבקשת כן לציין, זה נספח לדוח שלנו, בעקבות הבג"צ שלנו כנגד הוועדה לאיכות בנושא המוניציפאלי, הוועדה לאיחוד רמלה-לוד, עלתה החובה על ידי פסק דין של בג"צ שעל משרד הפנים לערוך נוהל למינוי נשים ולבדוק איך הם מיישמים את החוק.

ענת טהון אשכנזי: הנוהל הזה כפי שתראו הוא נוהל רזה ביותר שלמעשה מצומצם ולא עולה בקנה אחד עם פסק הדין עצמו.

ענת טהון אשכנזי: אני מבקשת גם מהרשות וגם מהוועדה לקידום מעמד האישה לקרוא גם למשרד הפנים להרחיב את הנוהל הזה וגם לפנות למשרדים נוספים.

ענת טהון אשכנזי: אני רוצה לציין שהנוהל שוב מתנגש עם העובדה, הנוהל קובע "וועדות חקירה אינן גוף מייצג אלא גוף מקצועי".

ענת טהון אשכנזי: צריך לפעול כדי לומר - - -

ציפי חוטובלי: זה נושא שיוסדר בקרוב בחקיקה בנוגע לוועדות חקירה.

ענת טהון אשכנזי: זאת וועדת חקירה מסוג אחר, אבל אני לא בטוחה בכלל שתעלה בקנה אחד, בכלל לגבי וועדות וזה גם מה שעלה בוועדת טירקל, אין נשים מקצועיות מספיק כדי למנות לוועדה.

ענת טהון אשכנזי: צריך לפרוץ את הסכר הזה ולומר שייצוג הולם איננו מנוגד למקצועיות.

ענת טהון אשכנזי: זה משהו שאנחנו מבקשות מהוועדה להרים.

מאירה בסוק: בנושא של וועדות איתור, משום שדווקא היום לא עושים מכרזים אלא עושים וועדות איתור, צריך שהרשות תדאג שגם בוועדות איתור תשבנה נשים ולא רק אישה אחת לקישוט אלא יותר.

מאירה בסוק: אנחנו רואים - - -

ציפי חוטובלי: זו נקודה חשובה.

ורד סויד: אני רק רוצה להודיע לכם בעניין הזה ולהודות ליועץ המשפטי לממשלה, לעורך הדין יהודה וינשטיין שפנה כבר פעמיים בתקופה האחרונה לכל המנכ"לים בנושא הזה גם של ייצוג הולם של נשים בכל הגופים והחובה והאחריות שלהם לתת לכל היועצים המשפטיים במשרדים.

ורד סויד: אני כן מרגישה שיש התקדמות בשנה האחרונה בתהליך הזה.

ורד סויד: יש גם נוהל שהיום לפני כל ישיבת ממשלה שמחליטים על וועדה בין-משרדית של משרדי הממשלה השונים, הרי המשרד השני לא יודע אם מינו גבר או אישה, מראש כל משרד מביא שניים גבר ואישה ואז אפשר לתכלל ולא לומר שמונו רק בעלי מקצוע הגברים, ומקפידים על כך.

ציפי חוטובלי: תודה.

ציפי חוטובלי: ורד סויד, אני רוצה קודם כל להודות מאוד על הסקירה, אני רוצה להודות לך על כל הפעילות שהרשות עושה.

ציפי חוטובלי: מבחינתי כיושבת ראש הוועדה הדבר החשוב ביותר הוא שיתוף הפעולה בין הוועדה לרשות, הדיווח הזה, מבחינתי הוא רק רגע אחד קטן בתוך שיתוף הפעולה בינינו.

ציפי חוטובלי: נראה לי שהנושא של היועצות ברשויות המקומיות זה נושא שאנחנו נהייה חייבים לבדוק איך משלימים ומעצמים אותו ומנצלים אותו.

ציפי חוטובלי: אני מבקשת לסגור את המעגל עם מה שהתחלנו בו, הנושא החשוב ביותר לדעתי, לא בגלל שאנחנו אחרי יום של רצח שתי נשים, איך אנחנו שומרים על חייהן של נשים.

ציפי חוטובלי: לפני שאנחנו מדברים על הייצוג וכדומה, נזכור שקודם כל זה מתחיל מהחיים ושמירת החיים.

ציפי חוטובלי: לדעתי בנושא הזה ראוי שיהיה שיתוף פעולה הדוק יותר גם מבחינת המלצות וגם מבחינת תכניות בין הוועדה לבין הרשות בכל הנושא של מניעת אלימות במשפחה.

ציפי חוטובלי: אני מודה מאוד לכל המשתתפים.

ורד סויד: גם אני מודה ליושבת ראש, לכל הצוות של המשתתפות ושל העובדות.

ציפי חוטובלי: תודה רבה.

ציפי חוטובלי: הישיבה נעולה.